ועדת הכספים, כנסת 20, פרוטוקול מספר 462, 2016-09-26 10:20

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: הסעיף הבא – שינויים בתקציב לשנת 2016.

משה גפני: אני מבקש להגיד לחברי הוועדה שקיבלנו פנייה – שגם ראיתם אותה – שהגיעה עם קיצוץ רוחבי ברזרבות במשרדים השונים.

משה גפני: זה לא על סדר היום, אבל אני רוצה להגיד את העיקרון.

משה גפני: יש שם קיצוץ רוחבי, ויש שם העברות לשבעה או לשמונה משרדים.

משה גפני: יש שם פניות חשובות, דברים חשובים מאוד.

משה גפני: בפנייה הקודמת שהייתה מהסוג הזה שהיה קיצוץ רוחבי – לא כמו עכשיו שזה רק מהרזרבות – ביקשתי מהאוצר, ואני מבקש גם עכשיו, לקחת את הפנייה הזאת חזרה ועוד היום להפריד בין המשרדים.

משה גפני: הרי מה שקורה, הם סוג כזה של גאונים, אגף התקציבים.

משה גפני: כדי להימנע מדיון כאן על כל משרד הם עושים קיצוץ רוחבי.

משה גפני: לקיצוץ הרוחבי אין הרבה משמעות כי במקרה הזה זה קיצוץ מהרזרבה, והם מביאים כמה נושאים שאין קשר ביניהם.

משה גפני: אין קשר בין המשרדים, אין קשר בין הנושאים, ואז מי שמצביע בעד מצביע על הכול בעד, ומי שמצביע נגד מצביע על הכול נגד.

משה גפני: זה בניגוד למה שצריך להיות, בניגוד לנוהל, בניגוד להיגיון.

משה גפני: זה אפילו מבייש את חברי הכנסת.

משה גפני: אומרים לנו דבר פשוט – אתם רוצים להעביר כסף?

משה גפני: תעבירו לכולם יחד; תעבירו להתנחלויות, תעבירו ליישובים הערביים - -

מיקי לוי: כמו בפעם הקודמת עם יהודה ושומרון.

מיקי לוי: לא יעלה על הדעת.

משה גפני: אז אם זה היה באותו משרד לא הייתי מעיר על זה.

משה גפני: אבל עם כל הכבוד אנחנו נכנסים למין משטר כזה של מיני תקציב.

משה גפני: אתה מצביע על כל תקציב המדינה.

משה גפני: זה לא יכול להיות דבר כזה.

משה גפני: מי הכי בכיר פה באוצר?

מיקי רוזנטל: אני אצביע.

מיקי רוזנטל: הם מתביישים.

מיקי לוי: אני לשעבר, אם אתה רוצה.

<שניר ניב: אנחנו נעביר את המסר לגורמים הרלוונטיים.

משה גפני: אני לא רוצה לעכב את ההעברות.

משה גפני: יש שם העברות חיוניות וחשובות, וצריך לאשר אותן.

משה גפני: אם אתם חוששים שלא נאשר את הקיצוץ הרוחבי אני מתחייב שקודם נאשר את הקיצוץ לפני שנתחיל את הדיון בהעברות למשרדים האחרים.

משה גפני: אם לא נאשר את הקיצוץ לא נמשיך הלאה.

משה גפני: הרי אתם משכתם את ההעברה הזאת כי אמרתם שאין לכם מקור.

משה גפני: הרי זה כבר היה על השולחן, זה כבר היה בוועדה.

משה גפני: משכתם את זה כי אמרתם שאין לכם מקור.

משה גפני: יש עכשיו מקור, מצאתם את זה.

משה גפני: מעניין איך זה נוגע לנורמטור הסיפור של הרזרבות.

מיקי לוי: זה לא רלוונטי.

משה גפני: לא רלוונטי, בסדר.

משה גפני: אנחנו נאשר קודם את הקיצוץ ברזרבות כדי שיהיה מקור להעברות האחרות.

משה גפני: לאחר מכן אני מבקש שתהיינה העברות עם דברי הסבר, כי לדעתי עוד אין מספיק דברי הסבר, ולהעביר משרד-משרד.

משה גפני: אם אתם מעבירים את זה היום זה עולה ביום חמישי.

משה גפני: ביום חמישי יש שוב העברות.

משה גפני: אם אתם לא מביאים את זה היום המשמעות היא שאתם לא רוצים להעביר.

משה גפני: אין בעיה רק לחתוך את זה, זה הכול.

משה גפני: את אותו דבר שיש, עם דברי ההסבר, להעביר על כל משרד בנפרד.

משה גפני: מאוד פשוט.

משה גפני: מה הם עושים אחר כך?

משה גפני: יש שם הרבה כסף ליישובי המיעוטים.

משה גפני: הם אומרים, גפני נגד הערבים - -

מיקי לוי: או לנו אומרים, למה אתם לא מצביעים לתת להם, הרי כל השנים אתם רוצים לתת להם.

משה גפני: כן.

משה גפני: אז, בבקשה.

מיקי לוי: אני מבקש מאגף התקציבים להסביר לי איך 4.3 מיליארד שקלים – איך פתאום יש עודפים במשך השנה, ושלושה חודשים לפני הדקה ה-90 לפני סוף השנה אתם מביאים את זה לשולחן הזה?

מיקי לוי: אתם עושים אותנו שותפים - -

משה גפני: מה שמעלה חבר הכנסת מיקי לוי זה נכון.

משה גפני: אבל מה שדחוף היום זה לחתוך את ההעברות האלה כדי שנוכל להצביע על כל משרד בנפרד כל אחד מבין חברי הוועדה.

משה גפני: יכול להיות שבמשרד אחד הוא בעד, יכול להיות שבמשרד אחר הוא נגד.

משה גפני: צריך לאפשר את חופש הבחירה לחברי הוועדה.

משה גפני: אני מבקש שזה יהיה היום.

משה גפני: אני מודיע כאן שאם אתם לא מביאים את זה היום אתם פשוט נגד הערבים.

משה גפני: ונגד עוד כמה דברים שם – משרד החינוך, ניצולי שואה.

משה גפני: אתם נגד.

משה גפני: הרי לא צריך לעשות כלום, רק לחתוך את זה.

משה גפני: שגית, אני רוצה לדעת, יש לנו סמכות לחלק את זה פה?

<שגית אפיק: לא.

<שגית אפיק: זה כמו חקיקת משנה, בעצם.

משה גפני: כמו תקנות.

<שגית אפיק: כן.

משה גפני: אי אפשר לעשות משהו יצירתי?

משה גפני: אנחנו מחלקים את זה.

משה גפני: מה יכול לקרות?

מיקי לוי: שינוי ייעוד.

מיקי רוזנטל: אנחנו חייבים להצביע על זה כמקשה אחת?

מיקי רוזנטל: כבקשה?

<שגית אפיק: לא.

<שגית אפיק: אנחנו לא חייבים להצביע.

מיקי רוזנטל: אנחנו יכולים להצביע על סעיפים מהבקשה?

<שגית אפיק: אבל יש לך הפחתה שמיועדת למקורות מסוימים.

משה גפני: אבל השאלה אם אפשר להצביע על המשרדים בנפרד.

משה גפני: אני רוצה להצביע על משרד השיכון בעד ועל משרד החינוך נגד או להפך.

מיקי לוי: לא, אי אפשר.

<שגית אפיק: הם יכולים למשוך.

<שגית אפיק: הם יכולים לא להסכים.

<שגית אפיק: זה כמו בתקנות, הם צריכים להסכים.

משה גפני: אבל אנחנו יכולים להצביע בנפרד על כל משרד?

<שגית אפיק: כן.

<שגית אפיק: אלא אם כן הם אומרים שהם לא מסכימים, והם מושכים.

מיקי לוי: זה העניין.

מיקי לוי: כי בפעם הקודמת, למשל, רצינו להפריד את הכנסייתיים מיהודה ושומרון, והם לא הסכימו.

מיקי לוי: הם משכו את זה, נכון?

מיקי לוי: זה היה התרגיל.

משה גפני: אז בעצם הם לא צריכים לחתוך, הם צריכים רק להסכים.

<שגית אפיק: נניח שיש דברי הסבר, אתה יכול להגיד שאתה רוצה.

משה גפני: אתה שומע מה שהיא אומרת?

משה גפני: היא אומרת שאם תסכימו אנחנו נוכל להצביע על כל משרד בנפרד.

משה גפני: אתם צריכים להביא דברי הסבר כי לא הבאתם.

<שניר ניב: אני לא מכיר את החומר, אבל אני אעביר לגורמים הרלוונטיים.

משה גפני: חבר הכנסת מיקי זוהר, אני ביקשתי מהאוצר שיעשו את זה עוד היום.

משה גפני: קודם כול עדיין אין דברי הסבר.

משה גפני: בכל מקרה אני ביקשתי שהם יחתכו את המשרדים.

משה גפני: מדובר על העברה חדשה שהייתה גם בפעם הקודמת שמערבים הכול יחד.

משה גפני: יש קיצוץ ברזרבות של כל המשרדים, והם מעבירים את זה לשבעה או לשמונה משרדים, אני לא זוכר כמה.

משה גפני: ביקשתי לחתוך.

משה גפני: כלומר שכל חבר ועדה יוכל להצביע בעד משרד מסוים ונגד משרד אחר.

משה גפני: זה לא יכול להיות שהופכים לנו מיני תקציב כל פעם כשהם רוצים להביא את הכול.

משה גפני: זה גם ביזיון לחברי הכנסת.

משה גפני: היועצת המשפטית אומרת שאם הם מסכימים אפשר להצביע על כל משרד בנפרד.

משה גפני: לא צריך שהם יחתכו.

מכלוף מיקי זוהר: איזה משרדים יש לנו היום?

משה גפני: אני מדבר על העברה שאין לנו היום.

משה גפני: אם הם יביאו את דברי ההסבר ויסכימו שנצביע על כל משרד בנפרד, ולא ימשכו את זה אפשר להצביע על זה ביום חמישי.

מכלוף מיקי זוהר: מצוין.

משה גפני: אני מחכה לתשובה.

משה גפני: אחר כך הם אומרים לניצולי השואה שאני נגד ולערבים שאני נגד.

משה גפני: שניר, דבר איתם.

משה גפני: אני לא יכול להרשות לעצמי עכשיו עימות עם אגף התקציבים, ואני גם לא יכול לבזות את הוועדה.

משה גפני: אני מבקש – תסכימו לזה, ותביאו דברי הסבר היום כדי שביום חמישי נביא את הדברים האלה לאשר.

משה גפני: הוועדה תאשר כל משרד – בסדר.

משה גפני: לא תאשר כל משרד – קודם כול נביא את הקיצוץ.

משה גפני: אם הקיצוץ לא יאושר אני לא ממשיך הלאה.

משה גפני: אז אין מה לחשוש שיגידו שאין מקור.

משה גפני: תודה רבה.

משה גפני: אנחנו עוברים לבקשות.

משה גפני: מס' פנייה לוועדה 44-43.

משה גפני: המשרד לביטחון הפנים.

משה גפני: מי מסביר את הפנייה הזאת?

מיקי לוי: חברים, זה קל יחסית.

מיקי לוי: מה נאלמתם?

<אורי דביר: אנחנו מעבירים 25 מיליון שקלים למשרד ראש הממשלה עבור שימושים שלהם.

<אורי דביר: הם יסבירו מה השימושים.

<אורי דביר: זה המקורות של המשרד לביטחון הפנים עקב תת ביצוע קטן בסעיף.

משה גפני: למה זה?

<אולגה בכשי: אני סגנית ראש אגף תקציבים במשרד ראש הממשלה.

<אולגה בכשי: הפנייה שלנו מדברת על 40 מיליון בגין ביצוע תשלומים מתקציב הרשאה להתחייב.

<אולגה בכשי: זה תקציב שלא תוקצב בבסיס התקציב, אלא סוכם בבניית התקציב שמזומן יועבר בהתאם לביצוע בפועל.

<אולגה בכשי: יש לנו כמה התקשרויות ארוכות טווח.

<אולגה בכשי: התקשרויות - - - תכנה, תשתיות טכנולוגיות להקמת הרשות, הקמת מטה הסייבר, התקשרויות עם אוניברסיטאות שמבצעות בעבורנו מחקרים.

משה גפני: שאלות?

מיקי רוזנטל: אי אפשר לשאול כי אי אפשר להבין.

מיקי רוזנטל: זה הכול בליל של מילים.

מיקי רוזנטל: למה הכסף נועד?

מיקי רוזנטל: למה הוא לא בבסיס התקציב?

מיקי רוזנטל: את זה אתם צריכים להסביר.

<אולגה בכשי: מטה הסייבר נמצא בהקמה, ויש התקשרויות שהן ארוכות טווח.

<אולגה בכשי: בבניית התקציב סוכם שתקציב המזומן יועבר בהתאם לביצוע בפועל.

<אולגה בכשי: אני יכולה לפרט כמה התקשרויות - - -

מיקי לוי: את מדברת על 41, 42?

מיקי לוי: רק על זה?

<אולגה בכשי: אני מדברת על 40 מיליון במזומן.

מיקי לוי: אני לא מצליח לראות 40 מיליון.

מיקי לוי: אני רואה 21 ועוד 4.

<אולגה בכשי: 21 מיליון ו-19 מיליון.

<שגית אפיק: היא מדברת על ההעברה בעמוד 26.

<שגית אפיק: לא על ההעברה הזאת.

משה גפני: את כנראה מחליפה.

משה גפני: נעשה סדר.

משה גפני: יש לנו שתי פניות שלכם: יש פנייה אחת שעליה אנחנו מדברים עכשיו – 44-43.

<אולגה בכשי: אני אבדוק מה מספר הפנייה.

<אולגה בכשי: יכול להיות שהצגתי את השנייה.

<שגית אפיק: הצגת את השנייה.

<שגית אפיק: עכשיו תציגי את הראשונה.

משה גפני: אני אעבור אחר כך לשנייה, אבל קודם כול תסבירי את הראשונה.

משה גפני: השנייה היא בעמוד 26 בחוברת.

משה גפני: אנחנו נעבור לזה אחרי כן.

משה גפני: קודם תסבירי את הראשונה, בבקשה.

<אולגה בכשי: על 21 מיליון?

מיקי לוי: 21 מיליון זה פנייה 42-41; השנייה זה 44-43 – 4 מיליון.

מיקי לוי: 21 מיליון זה הסייבר.

<אולגה בכשי: ההסבר הוא אותו הסבר.

<אולגה בכשי: זה הכול התקשרויות ארוכות טווח.

משה גפני: אז למה אתם מביאים בשתי פניות?

<אולגה בכשי: אני באתי להסביר פנייה אחת של 40 מיליון.

משה גפני: מי מסביר את פנייה 44-43?

מיקי לוי: זה 21 מיליון לטובת הסייבר הלאומי.

מיקי לוי: חבר'ה, נו.

מיקי לוי: אתם משגעים אותי.

מיקי לוי: אני צריך לעשות לכם סדר?

מיקי לוי: אתם רוצים שאני אתן לכם את זה או אסביר במקומכם?

משה גפני: הסכומים לא תואמים בפניות.

משה גפני: מי בעל הבית של הפנייה הזאת?

משה גפני: האמת היא שהייתי צריך לדלג על זה.

משה גפני: אנחנו יושבים פה וצריכים לעשות את העבודה.

מיקי רוזנטל: זה פה.

משה גפני: זה בדברי ההסבר, אני יודע.

משה גפני: אבל אני אומר לה שאין בפנייה.

מיקי רוזנטל: בפנייה עצמה אין.

משה גפני: אנחנו לא מאשרים את דברי ההסבר.

משה גפני: אנחנו מאשרים את הפנייה.

מיקי רוזנטל: אי אפשר לאשר את זה.

<שגית אפיק: היא מסתכלת על זה יחד עם ההעברה של 26.

<שגית אפיק: הם הסתכלו על ההפרדה הזאת יחד.

<שגית אפיק: זה 41, 42, 43.

<שגית אפיק: בעמוד 27 יש 21.

משה גפני: את ממשרד ראש הממשלה?

<אולגה בכשי: כן.

משה גפני: הבנתי, בסדר.

משה גפני: אתה הבאת את הפניות?

<אורי דביר: כן, אני הבאתי.

משה גפני: למה הבאת את שתי הפניות בנפרד?

<אורי דביר: זה נמצא בבירור.

<אורי דביר: אבל אני אחראי על פניית המקורות לטובת הפנייה הכוללת.

<אורי דביר: פניית השימושים עצמם תוסבר על-ידי מישהו אחר.

<אורי דביר: זה כרגע נמצא בבירור.

משה גפני: אבל יש פה שתי פניות שלכם לפני שאנחנו מדברים על משרד ראש הממשלה.

משה גפני: אתם הבאתם לנו לאישור שתי פניות.

משה גפני: אני שואל למה לא פנייה אחת.

משה גפני: הרי היא מסבירה את זה יחד.

משה גפני: זה גם צריך להיות יחד.

<אורי דביר: יש פניית שימושים אחת שיש לה כמה פניות של מקורות.

<אורי דביר: אחת מפניות המקורות זה מהמשרד לבט"פ שהוא המשרד באחריותי.

<אורי דביר: אני יכול להסביר חלק מהסכום שנועד לשמש לפניית השימושים הזאת.

<אורי דביר: אני לא יכול להסביר לגבי פניית השימושים הכוללת.

<אורי דביר: אני מניח שזה - - -

משה גפני: אני צריך להפנות אותם חזרה.

מיקי לוי: פעם שנייה עם הסייבר.

מיקי רוזנטל: זה גם המילים האמורפיות האלה.

מיקי לוי: זה מאוד חשוב.

מיקי לוי: אבל אתם לא באים מסודרים.

משה גפני: אף אחד לא יודע להגיד למה זה אחד.

משה גפני: אני לא רוצה לעכב אותם אף על פי שיש לנו השבוע עוד פניות.

משה גפני: משהו פה לא מסודר.

משה גפני: יד ימין לא יודעת מה יד שמאל אומרת.

משה גפני: בשעה שאגף התקציבים מביא פניות יחד, כמו שהסברתי קודם, פה הוא פתאום מפריד אותן.

משה גפני: את מסבירה בצדק 40 מיליון.

<אולגה בכשי: אני פונה לאגף תקציבים לקבלת מזומן בהרשאה להתחייב.

משה גפני: הבנתי.

משה גפני: אין לי טענות אלייך.

משה גפני: יש לי טענות למערכת.

משה גפני: המערכת הביאה לוועדת הכספים שתי פניות שאי אפשר להסביר אחת בלי השנייה.

משה גפני: לכן זה היה צריך להיות בפנייה אחת.

משה גפני: המקורות בשתי הפניות זה המשרד לביטחון הפנים, וההסבר צריך להיות אחד.

מיקי לוי: ושניהם סייבר, נכון?

משה גפני: שניהם סייבר.

משה גפני: אותו דבר.

משה גפני: אני לא רוצה לעכב את החברים.

משה גפני: אני מציע שנעבור לפנייה הבאה.

משה גפני: תתארגנו בינתיים ותבואו לכאן היום לוועדה עם דברי הסבר.

משה גפני: אבל תתארגנו שלא נעשה פה חידון תנ"ך.

<איליה כץ: היושב-ראש, אני יכול לחדד מה צריך להעביר?

משה גפני: בבקשה.

<איליה כץ: אני מאגף תקציבים.

<איליה כץ: יושבת פה נציגה של משרד ראש הממשלה, והיא יכולה להסביר את השימושים בהיקף של 40 מיליון שקל שיש להם שני מקורות תקציביים.

<איליה כץ: יש פה כל ההסברים, אפשר לפרט את זה כמה שתרצו.

משה גפני: למה זה לא פנייה אחת?

<איליה כץ: משיקולים טכניים.

<איליה כץ: אין פה הסבר.

<איליה כץ: אם אתם רוצים אפשר לאחד את זה לפנייה אחת.

<איליה כץ: ההסבר מהותית הוא יחד.

משה גפני: אתה הבאת את הפניות האלה?

<איליה כץ: אלה פניות של אגף תקציבים.

משה גפני: מי שמביא את זה, זה אגף תקציבים.

משה גפני: זה נכון שאת השימושים עושה משרד ראש הממשלה, ואני בעד.

משה גפני: השימושים במקרה הזה הם חשובים.

משה גפני: אתה יכול להסביר לי קודם כול את ההעברה?

משה גפני: זה ירד מהמשרד לביטחון פנים.

משה גפני: המשרד לביטחון פנים לא נפגע?

מיקי רוזנטל: האם זה רק מהרזרבות?

מיקי רוזנטל: לא תהיה שום פגיעה?

מיקי רוזנטל: אנחנו צריכים להגיד לכם מה להגיד?

משה גפני: אתם מביאים את שתי הפניות האלה, אתם מביאים את המקורות.

משה גפני: לפני שהיא מסבירה את השימושים שאז נצטרך לאחד את שתי הפניות להסבר אחד, אנחנו רוצים לדעת את המקורות.

משה גפני: תגיד לנו מאין המקורות.

משה גפני: האם המקורות האלה שמביאים אותם עכשיו למשרד ראש הממשלה על נושא הסייבר, האם זה לא פוגע?

משה גפני: אני ראיתי שבפנייה השנייה מורידים גם משירות בתי הסוהר.

<איליה כץ: מאה אחוז.

<איליה כץ: הפנייה היא על 40 מיליון שקל.

<איליה כץ: 25 מיליון שקל זה מתוך המשרד לביטחון פנים, ו-15 מיליון שקל מתוך רזרבה תקציבית של משרד ראש הממשלה.

<איליה כץ: 25 מיליון שקל שיורדים מהמשרד לביטחון פנים – יושבים פה נציגים של אגף תקציבים במשרד לביטחון פנים ושל המשרד לביטחון פנים ויכולים להסביר מאין זה ירד.

מיקי לוי: תגידו לי מאיזה מקורות מורידים לכם.

מיקי לוי: האם זה מ"עיר ללא אלימות"?

מיקי לוי: האם זה מניידות?

מיקי לוי: האם זה כל הפלאט שעשו לכם?

מיקי לוי: אתם מסכימים בכלל?

<אורי דביר: כמו שאמרתי קודם, הנושא הזה נעשה בהסכמה ובהבנה מול המשרד.

מיקי רוזנטל: זה לא מעניין.

מיקי רוזנטל: אנחנו רוצים לדעת מה נסגר.

מיקי רוזנטל: אי אפשר לזרוק פה סתם מילים.

מיקי לוי: אנחנו עוזרים לכם.

משה גפני: רגע, שנייה.

משה גפני: הסכמה בין המשרד לביטחון הפנים לבין משרד האוצר איננה רלוונטית לעניינינו.

משה גפני: תגיד מאין זה יורד, והאם זה פוגע בתפקוד של המשרד.

<אורי דביר: הנושא הזה לא פוגע במשרד הבט"פ מכיוון שבעצם נוצר - - -

משה גפני: אם זה לא פוגע במשרד הבט"פ אנחנו בעזרת השם בתקציב המדינה 2018-2017 נוריד את הסכום הזה מהתקציב שלכם.

מיקי רוזנטל: נכון.

<אורי דביר: נכון לעכשיו ב-2016 זה לא פוגע, ולכן כרגע - - -

משה גפני: אז אפשר להוריד את זה מ-2017.

משה גפני: נעביר את זה למשרד הדתות.

מיקי רוזנטל: או לרכבת ישראל.

משה גפני: או לרכבת.

מיקי רוזנטל: לשפר את העבודות בשבת שיילכו יותר מהר.

משה גפני: בלאו הכי המנהרה לירושלים מתעכבת בחצי שנה.

משה גפני: לא צריך את הכסף הזה – תגיד.

מיקי רוזנטל: עכשיו ברצינות – אנחנו רוצים להבין מאיזה סעיפים זה נגרע.

<אורי דביר: קודם כול מתחומי המשרד לביטחון הפנים ומשירות בתי הסוהר.

מיקי רוזנטל: זה לא הסבר.

מיקי רוזנטל: מה יורד?

<אורי דביר: אין לי כרגע - -

מיקי רוזנטל: אז אי אפשר לאשר את זה.

<אורי דביר: - - -

מיקי רוזנטל: יש גבול.

מיקי רוזנטל: אתה לא יכול לזלזל בנו עד כדי כך.

מיקי לוי: הנציבה אומרת שהיא לא מסוגלת לנהל את בתי הסוהר כי הורידו לה אנשים.

מיקי לוי: בגלל הקיצוץ האופקי קיצצו לה סוהרים.

מיקי לוי: אז למה מורידים משירות בתי הסוהר?

<אורי דביר: אנחנו זיהינו בסעיף פיתוח של שירות בתי הסוהר תת-ביצוע בתקנה של הפיתוח הטכנולוגי.

<אורי דביר: לכן אמרנו שכרגע משם אפשר לגרוע סכום מסוים של כסף.

משה גפני: זה יורד מהפיתוח הטכנולוגי של שירות בתי הסוהר?

מיקי רוזנטל: זה יורד בהצטיידות ניידות למשטרה?

<אורי דביר: זה לא קשור למשטרה.

משה גפני: פניות של ירידה של 4 מיליון.

משה גפני: מה זה?

משה גפני: אתה רוצה לבדוק?

משה גפני: צריך לבוא מוכנים לוועדה.

משה גפני: אתה רוצה זמן?

משה גפני: 4 מיליון שקל יורדים מהמשרד לביטחון הפנים מסעיף קניות.

משה גפני: יורדים 21 מיליון מפיתוח של שירות בתי הסוהר.

משה גפני: מה זה הקניות ומה זה שירות בתי הסוהר?

משה גפני: משם יורדים 25 מיליון שקל.

<אורי דביר: הנושא הראשון הוא בגובה 4 מיליון שקלים שהוא סעיף הקניות של המשרד לביטחון הפנים.

<אורי דביר: זה גם פגיעה קלה בפעילות המשרד שכולל גם את פעילות "עיר ללא אלימות" ושאר גופי מניעת הפשיעה; הסעיף השני - -

משה גפני: מה זה הקניות?

משה גפני: מה לא יקנו עכשיו או מה מתוקצב ביתר?

<אורי דביר: זה יכול לכלול גם תחזוקה, גם פעילות של הסעדה או פעילויות שונות שהן בעצם - -

משה גפני: זה לא יפגע בעבודת המשרד לביטחון הפנים?

<אורי דביר: אני אומר – הנושא הזה לא נעשה בצורה חד-צדדית.

<אורי דביר: הנושא הזה נבחן אחרי שבחנו מה הביצוע הקיים של המשרד לביטחון פנים באותה נקודת זמן.

<אורי דביר: לפי זה ראינו שיש שם תת-ביצוע מאוד גבוה, ולכן גרענו את הכסף הזה.

<אורי דביר: אם יהיה צורך בכסף הזה בעתיד אנחנו - - -

משה גפני: מה זה 21 מיליון?

<אורי דביר: 21 מיליון זה מתוך סעיף הפיתוח של בתי הסוהר, וזה עבור פרויקטים טכנולוגיים ופרויקטים של תשתיות.

<אורי דביר: גם שם זיהינו תת-ביצוע חריג לאותה נקודת זמן, ולכן אנחנו כרגע גורעים את זה, ואם תהיה בעיה בהמשך מול שירות בתי הסוהר אנחנו נפתור את זה.

<אורי דביר: אבל כרגע בגלל תת-ביצוע שנבחן ונראה שקיים בביצוע של בתי הסוהר אנחנו כרגע לוקחים את הכסף משם לטובת שימושים אחרים בלי שום פגיעה בפעילות הגופים האלה.

מיקי רוזנטל: אני מוכרח להעיר הערה.

מיקי רוזנטל: זה לא אישית אליך.

מיקי רוזנטל: אבל אתה בא לוועדה.

מיקי רוזנטל: אנחנו אמורים להחליט על כסף ציבורי.

מיקי רוזנטל: אתה אומר שזה קיצוץ שלא יפגע או כל מיני מילים או משפטים חסרי משמעות, ואנחנו שואלים אותך – יש פה שתי אפשרויות: או שזה כסף מיותר שנחתוך לכם בתקציב הבא או שתגידו לנו מה בדיוק ייפגע ומקובל עליכם שייפגע.

מיקי רוזנטל: אבל תסבירו לנו מה ייפגע.

מיקי רוזנטל: אי אפשר להרים יד על הסברים אמורפיים כאלה.

מיקי רוזנטל: אתה אומר, ייפגעו יחידות מסוימות – תסביר איזה מין דבר זה.

מיקי לוי: הוא אומר שלא הצליחו להשקיע את הכסף במערך הסייבר, והוא בתת ביצוע.

מיקי לוי: כשהוא בתת ביצוע הכסף - - -

משה גפני: זה בסדר, זה מקובל.

מיקי רוזנטל: את זה הבנתי.

מיקי רוזנטל: אין לנו בעיה עם זה.

משה גפני: צריך את הכסף הזה לנושא הסייבר.

משה גפני: זאת מלחמה שצריך את הכסף הזה שם.

מיקי לוי: תגיד אם זה יפגע במקור.

מיקי רוזנטל: כן, אנחנו רוצים לדעת במה זה פוגע.

מיקי לוי: גם אני רוצה שזה לא יפגע במשרד לביטחון הפנים.

משה גפני: את זה צריך להגיד – למה זה לא יפגע.

<אורי דביר: אני אשמח להתייחס למה שחבר הכנסת מיקי רוזנטל דיבר.

<אורי דביר: אני חייב להגיד שהסיבה שאנחנו גורעים את הכסף זה עקב זיהוי של תת ביצוע בתוך הסעיף של אותם גופים.

<אורי דביר: לכן בעצם ברגע שיש תקציב שאנחנו רואים שהוא לא מבוצע, ויש בו תת-ביצוע מאוד חריג, אנחנו בעצם לא פוגעים להם בפעילות.

<אורי דביר: לכן אנחנו עושים את זה כרגע בהסכמה איתם.

משה גפני: מאיפה אתם לוקחים את הכסף?

<אורי דביר: אני אפנה אתכם לנציגים מהמשרדים מהמשרד לביטחון הפנים ומשירות בתי הסוהר.

משה גפני: בבקשה.

משה גפני: מי יסביר.

<מנשה רמרזקר: אני מנשה רמרזקר, ראש ענף תקציבים בשב"ס.

משה גפני: מורידים לך 21 מיליון שקל.

משה גפני: מאין ולמה?

<מנשה רמרזקר: זה בתיאום אתנו.

משה גפני: התפקיד שלנו זה לפקח על עבודת הממשלה לפני שאנחנו מאשרים.

משה גפני: תיאום בין המשרדים לא רלוונטי מבחינתנו.

משה גפני: זה יפה – "עושה שלום במרומיו, הוא יעשה שלום עלינו", זה בסדר.

משה גפני: אבל אנחנו רוצים לדעת לפני שאנחנו מצביעים מה יורד מהמשרד לביטחון פנים.

משה גפני: משם מגיע הכסף.

<מנשה רמרזקר: זה לא שיורד - -

משה גפני: יורד, יורד.

משה גפני: יש פחות תקציב עכשיו למשרד לביטחון הפנים אם אנחנו מאשרים את זה.

<מנשה רמרזקר: אנחנו מעדכנים את תכנית העבודה שלנו בהתאם ליכולת מימוש הביצוע של התכנית.

<מנשה רמרזקר: לפי התכנית, ראינו שבחלק מהפרויקטים לא נוכל לבצע מימוש במזומן השנה, ולכן אנחנו מחזירים את זה, עובדים בהרשאה, ובהמשך נתאם את זה מול משרד האוצר.

משה גפני: מה זה?

משה גפני: רכישת ניידות?

<מנשה רמרזקר: לא, לא.

<מנשה רמרזקר: פרויקטים בפיתוח.

<מנשה רמרזקר: הפרויקטים פשוט נמשכים על פני שנים.

<מנשה רמרזקר: אנחנו לא נוכל לממש את הפרויקט הזה בהתאם לתכנית לשנה הזאת.

משה גפני: מה זה?

<מנשה רמרזקר: זה במסגרת חלק משיפוץ אגפים שלנו, התאמה של מרכזי חינוך וכדומה.

משה גפני: לא תספיקו לעשות את זה ב-2016, וממילא היה לכם סיכום עם משרד האוצר שאת הכסף הזה תקבלו ב-2017.

<מנשה רמרזקר: כן, בהמשך.

משה גפני: בהמשך זה 2017.

משה גפני: זה שיפוצים של בתי כלא.

<מנשה רמרזקר: מה שאנחנו לא מספיקים כי יש בעיה של היתרים - -

משה גפני: זה שיפוצים של בתי כלא או שיפוצים של משרדים?

<מנשה רמרזקר: לא, לא.

<מנשה רמרזקר: זה בתחום של טכנולוגיה וכדומה.

<מנשה רמרזקר: אלה תהליכים שלוקחים זמן עד שנכנסים לעבודה מול הספקים.

<מנשה רמרזקר: לכן ראינו שלא נוכל לממש את זה בתיאום עם האוצר.

משה גפני: מה זה 4 מיליון שקל?

משה גפני: מישהו יודע להגיד את זה?

<אורי דביר: זה בא מתוך תקנת קניות של המשרד לביטחון הפנים.

<אורי דביר: זאת תקנה שבה יש סכומים מסוימים לטובת כל מיני נושאים - -

משה גפני: מה, מה?

משה גפני: הוא אמר שזה פיתוח של טכנולוגיה.

משה גפני: מה זה 4 מיליון?

<אורי דביר: נושא הקניות במשרד לביטחון פנים זה לטובת נושאים כגון פעילות שוטפת של "עיר ללא אלימות", של "מצילה", של כל מיני פרויקטים שנמצאים במשרד לביטחון פנים ותחת המשרד לביטחון הפנים.

משה גפני: למה אתם מורידים משם כסף?

<אורי דביר: עקב זיהוי של תת ביצוע לצורך התקנה הזאת.

משה גפני: הכסף הזה יחזור ב-2017 לטובת - - -

<אורי דביר: - - - שקיים צורך באותו תקציב בהמשך השנה אנחנו נעביר.

משה גפני: אתם מתכוונים לתמוך בזה?

מיקי רוזנטל: אנחנו לא נתנגד.

מיקי רוזנטל: באופן עקרוני אין בעיה.

מיקי רוזנטל: ההסברים הם מאוד בעייתיים.

מיקי לוי: אני באופן עקרוני מתנגד לכל דבר שמקזזים מהמשרד לביטחון פנים.

מיקי לוי: אבל כאן הנציגים אמרו לי שיחזירו להם את הכסף.

מיקי רוזנטל: אנחנו לא נפיל את זה.

משה גפני: רבותי, מס' פנייה לוועדה 44-43 – מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד הפנייה – רוב

משה גפני: נמנעים – אין

משה גפני: הפניות אושרו.

משה גפני: אני מצביע גם על מס' פנייה לוועדה 42-41 – ההסבר שניתן לגבי הכסף הזה.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד הפניות– רוב

משה גפני: נמנעים – אין

משה גפני: הפניות אושרו.

משה גפני: אנחנו עוברים לפניות הבאות: 83-81.

<יוסי עדס: אני רפרנט פנים באגף תקציבים.

<יוסי עדס: הפנייה נועדה לתקצוב רשות הטבע והגנים ואיגוד ערים כינרת בהתאם לסיכומים שנעשו איתם בסוף שנת 2015 אחרי אישור התקציב ולפי גיבוש התכניות שנעשו יחד עם הגופים האלה, איגוד ערים כינרת ורשות הטבע והגנים.

<יוסי עדס: בפנייה מתוקצב תקציב שוטף לרשות הטבע והגנים ותקציב פיתוח על סך 31.5 מיליון שקלים - -

משה גפני: למה זה לא מופיע בבסיס?

<יוסי עדס: כמו שאמרתי, חלק מהנושאים זה סיכומים שנעשו לאחר אישור התקציב בסוף שנת 2015.

<יוסי עדס: חלק היו מותנים בגיבוש התכניות שבגינם סוכמו התקציבים האלה.

<יוסי עדס: כך למשל יש שם 5 מיליון עבור מערכת המחשוב לפי גיבוש התכנית והצרכים שהציגה רשות הטבע והגנים וגם תקציבי פיתוח - -

מיקי רוזנטל: רגע, רגע.

מיקי רוזנטל: מחשבים זה פיתוח, זה לא שוטף.

<יוסי עדס: זה מתוקצב בתקציב השוטף של הרשות במסגרת התקנה של ההוצאות שלה.

<יוסי עדס: בנפרד יש תקנה לתקציבי פיתוח פיזי של האתרים שמתוקצב בנפרד, וגם מופיע כאן, וזה בהתאם להתגבשות תכניות הפיתוח של הרשות ולפי סיכום שנעשה בסוף שנת 2015.

<יוסי עדס: באופן דומה גם עם איגוד ערים כינרת בסוף 2015 נעשה סיכום לפיתוח חופי הכינרת; בנוסף יש 6 מיליון שקלים - -

מכלוף מיקי זוהר: זה לא קשור לניקוז כינרת.

<יוסי עדס: איגוד ערים כינרת זה בחוק, הוא הגוף הרגולטורי.

<יוסי עדס: בחוק נקבע שהגוף שמבצע עבור האיגוד זה רשות ניקוז.

מכלוף מיקי זוהר: אבל זה שייך למשרד הפנים, לא?

<יוסי עדס: זה מתוקצב דרך משרד הפנים.

מכלוף מיקי זוהר: אבל עכשיו אנחנו מדברים על איכות הסביבה.

<יוסי עדס: זה מתוקצב דרך משרד הפנים בסעיף תקציבי נפרד של רשויות פיתוח.

משה גפני: מה אנחנו מאשרים עכשיו?

<יוסי עדס: אנחנו מאשרים תקצוב שני גופים: רשות הטבע והגנים ואיגוד ערים כינרת.

משה גפני: אבל אמרת שאיגוד ערים כינרת זה משרד הפנים.

<יוסי עדס: התקציב עובר דרך משרד הפנים.

<יוסי עדס: השר האחראי על איגוד ערים כינרת זה שר הפנים.

<יוסי עדס: לכן התקציבים בפועל עוברים דרך משרד הפנים בסעיף 54.

משה גפני: אז מה אנחנו מאשרים עכשיו?

<יוסי עדס: אנחנו מאשרים כאן תקציבים עבור האיגוד.

משה גפני: אבל זה משרד הפנים.

<יוסי עדס: לא הבנתי את השאלה.

משה גפני: גם אני לא הבנתי.

מכלוף מיקי זוהר: אני יודע שרשות ניקוז כינרת שייכת למשרד הפנים.

<יוסי עדס: השר האחראי על רשות איגוד ערים כינרת - -

מכלוף מיקי זוהר: אז התקציב עובר דרך הגנת הסביבה, אבל השר האחראי הוא שר הפנים?

<יוסי עדס: זה לא דרך הגנת הסביבה.

מכלוף מיקי זוהר: אנחנו מדברים על העברות ממשרד הפנים או מהמשרד להגנת הסביבה?

משה גפני: לאן הכסף הזה עובר?

<יוסי עדס: הכסף מיועד לאיגוד ערים כינרת.

<יוסי עדס: הוא עובר דרך משרד הפנים.

<יוסי עדס: דרך החשבות של המשרד.

משה גפני: מה אנחנו מעבירים עכשיו אם אנחנו מאשרים את זה?

משה גפני: לאיזה משרד אנחנו מעבירים את הכסף?

<יוסי עדס: עובר דרך משרד הפנים.

מכלוף מיקי זוהר: זאת ההעברה ש- - - דיבר איתך עליה?

<יוסי עדס: לא.

<יוסי עדס: שם זה עובר דרך משרד הפנים.

מכלוף מיקי זוהר: זה לא זה.

מכלוף מיקי זוהר: יופי, עכשיו זה יותר ברור.

משה גפני: לא ברור כלום.

מיקי רוזנטל: אני נורא מצטער.

מיקי רוזנטל: לך ברור - -

מיקי לוי: ברור לו רק דבר אחד, שמישהו דיבר אתו.

<יוסי עדס: בנוסף יש תקציב שצריך לעבור לאיגוד דרך הסעיף של משרד הפנים ששם מתוקצבים חופי הכינרת, וזה יועבר דרך שם.

<יוסי עדס: כאן זה לאיגוד עצמו.

משה גפני: מה שאני רואה זה כך: מורידים כסף מהמשרד להגנת הסביבה ומעבירים לרשות הטבע והגנים.

משה גפני: משרד הפנים לא משחק תפקיד בהעברה הזאת.

<יוסי עדס: לא.

<יוסי עדס: רשות הטבע והגנים לא קשור למשרד הפנים.

משה גפני: תתקן אותי איפה אני טועה כי לא הבנתי עד עכשיו.

משה גפני: יש העברה על איגוד ערים כינרת בתוך ההעברה הגדולה שעליה דיברנו.

משה גפני: שם זה משרד הפנים.

משה גפני: אני שואל על זה – ואני מקווה שהיום יביאו את דברי ההסבר.

משה גפני: משרד הפנים לא משחק פה תפקיד בכלל.

משה גפני: הוא לא מוריד כסף מתקציבו והוא לא מקבל כסף למשרד שלו.

משה גפני: יורד כסף מהמשרד להגנת הסביבה, והוא ניתן לרשות הטבע והגנים.

<יוסי עדס: בחלק הראשון.

<יוסי עדס: יש עוד חלק.

משה גפני: אז מה קשור סובב כינרת?

<יוסי עדס: יש פה שני גופים שמתוקצבים בפנייה הזאת.

משה גפני: אני חוזר רגע לבקשה שלנו מתחילת הישיבה.

משה גפני: אם תביאו דברי הסבר נוכל להצביע ביום חמישי.

מכלוף מיקי זוהר: אתה יודע מה היא אומרת – שאם משהו לא מאושר זה יעשה להם בעיות.

משה גפני: באמת?

משה גפני: אז שיעשה להם בעיות.

משה גפני: אם אני לא רוצה להצביע בעד ניצולי השואה?

משה גפני: מה זה העסק שלהם?

משה גפני: אני לא מבין.

משה גפני: הם צריכים אישור שלנו.

משה גפני: אני אצביע על הכול בעד.

משה גפני: אני רוצה שהוועדה תצביע על כל משרד בנפרד.

משה גפני: אין עניין שיש לי משהו לעכב.

משה גפני: אתם לא יכולים לעשות צחוק מהוועדה.

<איליה כץ: - - -

משה גפני: אל תתנו לנו להצביע בנפרד, לא נצביע בכלל.

משה גפני: מה אתה אומר?

משה גפני: שאתה רוצה לאלץ אותי להצביע על כל מה שאתה רוצה.

משה גפני: אם אנחנו לא רוצים להצביע על משרד מסוים?

משה גפני: זה יוצר לכם בעיה?

משה גפני: יש מולכם חברי כנסת.

משה גפני: הם עבדו קשה להיכנס לכנסת.

משה גפני: שגית אמרה שאפשר להצביע על כל דבר בנפרד, ולא צריך אפילו לפצל.

משה גפני: תביאו דברי הסבר היום, וביום חמישי, בעזרת השם, נצביע על הכול.

משה גפני: אתה הסגרת עכשיו את הפטנט.

משה גפני: שאלת, מה יקרה לכם אם משרד אחד לא יאושר?

משה גפני: אם משרד אחד לא יאושר הכנסת לא אישרה משרד אחד.

משה גפני: אני חושב שהכול יאושר.

<איליה כץ: היושב-ראש, זה מה שאני אומר בעצם.

<איליה כץ: האמירה שלך שתשתדל לאשר את הכול.

<איליה כץ: אני חושש מהמצב - -

מיקי רוזנטל: תקשיבו, אנחנו לא חותמת גומי.

מיקי רוזנטל: נדמה לך שאנחנו חותמת גומי.

משה גפני: זה לא ועדת הכספים לפני 30 שנה.

משה גפני: תשכחו מהעניין הזה.

<איליה כץ: - - -

מיקי רוזנטל: אז יש לך בעיה.

מיקי רוזנטל: אתה יודע כמה בעיות יש לנו?

<איליה כץ: אנחנו מציגים פנייה מאוזנת.

משה גפני: מה מאוזן?

משה גפני: מה הקשר בין ניצולי השואה לבין סובב כינרת?

משה גפני: אתם לא מנהלים את המדינה.

משה גפני: תשכחו.

משה גפני: אתם לא אדוני הארץ.

מיקי לוי: בפעם הקודמת הכנסתם כנסייתיים עם יהודה ושומרון.

מיקי לוי: בלענו את הצפרדע כי הערבים אמרו, אתם נגדנו.

מיקי לוי: אמרנו, אי אפשר לעשות מיקס של ירקות ופירות.

מיקי לוי: זה לא עובד.

מיקי לוי: הם עושים את זה בכוונה.

משה גפני: אבל חמור מזה – אין פה קיצוץ משמעותי.

משה גפני: זאת אומרת, אין להם מה לחשוש, ואני התחייבתי פה שלפני הקיצוץ אני לא מביא את המשרדים.

משה גפני: אז יש כבר מקורות.

משה גפני: אחרי שיש מקורות יש שמונה משרדים.

משה גפני: על כל משרד צריך להצביע בנפרד.

מיקי לוי: אין ויכוח.

משה גפני: זה הכול.

משה גפני: לא יסתדר, לא יסתדר.

משה גפני: הכנסת לא מאשרת רשויות פיקוח.

משה גפני: אז לא מאשרת – מה אפשר לעשות?

משה גפני: מה תעשו אם לא מאשרים תקציב?

משה גפני: אגב, זה גם אי אמון ביושב-ראש הוועדה, וזה בסדר.

משה גפני: אני בעדכם בזה.

מיקי לוי: זה היה הכי אמתי.

מיקי רוזנטל: צודק לגמרי.

מכלוף מיקי זוהר: איך אתם לא סומכים על גפני?

<שגית אפיק: גם על התקציב אנחנו מצביעים משרד-משרד.

<איליה כץ: אני יכול לנסות להסביר את ההבחנה.

<איליה כץ: לפנייה תקציבית יש מקורות ויש שימושים.

<איליה כץ: אנחנו אומרים, אלה המקורות.

<איליה כץ: הוועדה רשאית להגיד שמשהו במקורות האלה לא מקובל.

<איליה כץ: אנחנו נחזור הביתה ונבדוק - -

משה גפני: בסדר גמור.

משה גפני: עברנו את המקורות.

<איליה כץ: כמו שחבר הכנסת מיקי לוי אמר, יש שני נושאים שהם לא תואמים ולא קשורים.

<איליה כץ: יש ביניהם בעיה.

<איליה כץ: אנחנו נבדוק ונוציא - -

משה גפני: אתה טועה בעניין הזה.

משה גפני: אנחנו לא עושים את החשבון של המקורות.

משה גפני: אתם עושים את החשבון של המקורות.

משה גפני: משכתם את הפנייה מכיוון שלא היו מקורות.

משה גפני: אני אראה לך בכתב שכתבו למישהו שם שגפני לא מאשר את זה, כשזה לא היה על השולחן שלנו בכלל, משכתם את זה.

משה גפני: אבל בסדר, אני אפגע בפריימריז – כבר אמרנו את זה.

מכלוף מיקי זוהר: הבעיה היא שאין לך פריימריז.

משה גפני: על כל פנים, החזרתם את זה חזרה.

משה גפני: עכשיו אני אומר, על המקורות נצביע קודם.

משה גפני: נעבור את המקורות – נמשיך את הדיון במשרדים האחרים.

משה גפני: יהיה משרד שיאושר, יאושר; יהיה משרד שהוועדה תחליט לא לאשר מסיבותיה אחרי הדיון, אז לא יהיה מאושר להם.

משה גפני: מה זה נוגע אליכם?

משה גפני: אתם עשיתם את עבודתכם – האחריות עלינו.

משה גפני: אנחנו נעמוד מול הציבור ונגיד, לא אישרנו כסף לניצולי השואה.

משה גפני: נסביר למה.

משה גפני: לא אתם.

משה גפני: אתם תהיו תמיד הטובים.

משה גפני: אני לא מבין את ההתעקשות הזאת.

משה גפני: משהו פה לא ברור לי.

משה גפני: אחרי מה שהיא אמרה, אני מבקש את דברי ההסבר היום כי היות שזה פגרה אין לנו יום חמישי.

משה גפני: דברי ההסבר נקבל היום, ואני אביא את זה להצבעה כמו שאמרתי – קודם מקורות ואחרי זה משרד-משרד.

משה גפני: תסכימו לזה, אל תמשכו את הפנייה אם יהיה משרד אחד שלא יאושר או שאני אעשה את זה בדרך הזאת.

<איליה כץ: כלומר משרד-משרד ושימושים?

משה גפני: כן.

משה גפני: אמרתי, על המקורות אני מצביע הצבעה אחת.

משה גפני: אם היא נופלת, אני לא ממשיך הלאה.

משה גפני: נורא פשוט.

משה גפני: מה, אני כל כך חשוד?

משה גפני: הוועדה שהעבירה לכם הכי הרבה חוקים.

משה גפני: על חלק מהם אני מצטער.

משה גפני: למשל, על 8% של מס רכישה.

משה גפני: בשביל מה אישרתי את זה?

מיקי לוי: איליה, במצטבר יש עודפים של כ-35 מיליארד, ושינויים בתוך התקציב – 30 מיליארד.

מיקי לוי: אתה מבין כמה עבדו פה האנשים כדי לעשות את ההעברות האלה?

מיקי לוי: זה עצום.

מיקי לוי: זה 65 מיליארד שקל.

מיקי לוי: אז נשאלת השאלה, בשביל מה תקציב?

מיקי לוי: אם יש שינויים כאלה אדירים למה יש תקציב?

משה גפני: אנחנו נעשה את הדיון הזה.

משה גפני: רבותי, הבנו.

משה גפני: אתם מבקשים להעביר כסף מהמשרד להגנת הסביבה לרשות הטבע והגנים שזה נעשה לאחר אישור התקציב.

משה גפני: ברור.

מיקי רוזנטל: יש פה מישהו מהמשרד להגנת הסביבה?

מיקי רוזנטל: שיסביר.

<רונית מורן: אני מנהלת אגף תקציבים ברשות הטבע והגנים.

<רונית מורן: יש לנו כאן כמה העברות שמבוצעות אחרי אישור התקציב.

<רונית מורן: רובן זה בסיכומים שנעשו אחרי שנקבע תקציב 2016.

<רונית מורן: אחת, זה החלטת ממשלה בנושא של סניטציה במגזר הבדואי – תקציב מאצ'ינג שהמדינה נותנת כנגד מאצ'ינג שאנחנו עושים.

<רונית מורן: זה משאיות לאיסוף פסדים במגזר הבדואי.

<רונית מורן: זאת פעולה מדהימה שתורמת גם לסביבה, גם לשמירת טבע וגם - - -

<יוסי עדס: זה הכסף שמגיע מהמשרד להגנת הסביבה.

<רונית מורן: כן.

<רונית מורן: יש כאן תקנה שנותנת לנו תקציבי פיתוח שנועדו למינוף מיזמים כלכליים בתוך האתרים שלנו.

<רונית מורן: אתרים שהם ישנים, מוזנחים – לעשות איזשהו רענון שלהם.

<רונית מורן: למשל, מעין חרוד היה אתר מאוד מוזנח ושומם, ועם הכסף הזה אנחנו רוצים לעשות בריכות שכשוך, חניוני לילה.

<רונית מורן: זאת פעילות שהיא בעיקר בפריפריה, והיא נועדה כדי לשמר או לייצר מיזמים באתרים שלנו שיביאו יותר מבקרים ולהקטנת התלות שלנו בתקציב המדינה.

<רונית מורן: אלה סוגי התקציבים.

<רונית מורן: אלה סיכומים שנעשו אחרי שנסגר תקציב המדינה.

מיקי רוזנטל: יש פה מישהו מהמשרד להגנת הסביבה?

<רונית מורן: המשרד להגנת הסביבה זה רק אותם 2.167 מיליון שקל שקשורים לנושא של הפְסָדים במגזר הבדואי.

<רונית מורן: התקציבן שלהם אישר להעביר את הכסף בעבורנו לאותה פעילות בהחלטת ממשלה.

<יוסי עדס: זה מתוקצב בנוסף עם איגוד ערים כינרת.

משה גפני: זה נמצא בפנייה השנייה.

<יוסי עדס: לא.

<יוסי עדס: גם פה יש תקציב לאיגוד ערים כינרת, ובנוסף יש במשרד הפנים עוד 6 מיליון שקל לחופי הכינרת.

משה גפני: שזה נמצא בפנייה השנייה שעליה דיברנו קודם.

<יוסי עדס: כן.

<יוסי עדס: אבל גם כאן יש תקציב לאיגוד ערים כינרת לפיתוח חופי הכינרת.

משה גפני: למה זה בנפרד?

משה גפני: למה זה לא יחד?

<יוסי עדס: כי התקציב שלנו נעשה על-פי הסכומים הקואליציוניים שאושרו באישור התקציב בוועדת הכספים שהונח על שולחן ועדת הכספים בעת אישור תקציב המדינה כפוף לאישור יועץ משפטי.

<יוסי עדס: היועץ המשפטי אמר שזה חייב ללכת באופן גורף לחופי הכינרת ולא רק לאיגוד.

<יוסי עדס: יש גם טבריה שמחזיקה חופי כינרת, והתקציב יחולק שם.

משה גפני: והתקציב, אם יובא ביום חמישי – שם יהיה הדיון בעניין.

<יוסי עדס: שם יש התקציב הזה.

משה גפני: רבותי, מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד הפניות – רוב

משה גפני: נמנעים – אין

משה גפני: הפניות אושרו.

משה גפני: אנחנו עוברים לפניות 106-104.

משה גפני: בבקשה, מי מסביר?

<שניר ניב: אני רפרנט אנרגיה באגף תקציבים במשרד האוצר.

<שניר ניב: אני מדבר על פניות 104, 105, 106, שזאת אותה פנייה.

<שניר ניב: אתי יושב כאן חן בר-יוסף, מנהל מנהל הדלק במשרד האנרגיה וצאלה אלון, תקציבנית משרד האנרגיה.

<שניר ניב: הפנייה נועדה לתקצוב סך של 88 מיליון שקלים עבור הגדלת מלאי החירום של הדלק הלאומי לשעת חירום.

<שניר ניב: לפני כשלושה חודשים הייתה החלטת קבינט.

<שניר ניב: סעיף 8 להחלטה.

<שניר ניב: החלטה ב116 מיום 5 ביוני 2016 שעניינה, רציפות תפקודית במשק האנרגיה.

<שניר ניב: ההחלטה נשלחה אליכם גם על-ידי וגם על-ידי משרד האנרגיה.

משה גפני: למה זה מיועד?

<שניר ניב: כפי שציינתי, הגדלת מלאי הדלק לחירום.

משה גפני: למה אתם מורידים מתמיכות בתחבורה הציבורית?

<שניר ניב: אני אפרט.

<שניר ניב: בסעיף 8 בנוסח החלטת הממשלה דן בזה ש-20 מיליון שקלים יעברו מתקציב משרד התחבורה - -

משה גפני: נוסח החלטת הממשלה לא חשוב.

משה גפני: חשוב ההסבר שלך.

משה גפני: אחרי זה יש פניות שאתם מבקשים סבסוד של התחבורה הציבורית.

משה גפני: אז אתם מורידים פה ומוסיפים שם?

<שניר ניב: אנחנו מורידים לתקציב של 20 מיליון שקלים מסעיף שנקרא "רזרבה בתחבורה" שנועד לצורך התייקרויות בעלות הבנזין והסולר.

<שניר ניב: מכיוון ששנת 2016 דווקא אופיינה במחירי נפט נמוכים היה שם כסף עודף.

משה גפני: לא כתוב "רזרבה".

משה גפני: פיתוח התחבורה - -

<שניר ניב: שם התכנית הוא תמיכות בתחבורה הציבורית, אבל בתוכה יש תקנה 79550199 – רזרבה לתמיכות בתחבורה, שבתוכה יש גם התייקרויות של הנפט, תזקיקי נפט לסולר ולבנזין.

<שניר ניב: החלטת הממשלה מדברת על העברת תקציב של 20 מיליון שקלים ממשרד התחבורה, עוד 66 מיליון שקלים ממשרד האוצר – סך הכול 88 מיליון שקלים לנושא הזה, לפי החלטת הממשלה.

<שניר ניב: החלטת הממשלה התקבלה לאחר בניית בסיס התקציב לפני שלושה חודשים ב-6 ביוני 2016, וכעת אנחנו מבצעים אותה.

מיקי לוי: הגדלת רזרבות של דלק והחלטת ממשלה זה נחמד.

מיקי לוי: היה X ועכשיו רוצים X Y, ולשם כך צריך מכלים וצריך מערך.

מיקי לוי: אתה יודע ממה אני חושש ובמה אני חושד?

מיקי לוי: אני לא אוהב את המילה "רזרבה" – שבשנה הבאה באים ומעבירים את זה למקומות אחרים.

מיקי לוי: זה רק חדר מילוט.

<שניר ניב: לא.

<שניר ניב: התקציב הזה לא יכול לעבור - -

מיקי לוי: אתה רפרנט אנרגיה.

מיקי לוי: קונים פיזית לתוך מכלים?

<שניר ניב: חן, אתה רוצה לענות על זה?

<חן בר-יוסף: בדיוק כמו שאמרת – קונים פיזית לתוך מכלים - -

מיקי לוי: קונים פיזית דלק רזרבה לתוך מכלים, וזה לא נשאר במסגרת תקציבית.

מיקי לוי: אני רושם את זה.

מיקי לוי: אם אתם תבואו על הסעיף הזה בשנה הבאה להעביר אותו למקומות אחרים זה היה רק חדר מילוט לסכום הזה.

<שניר ניב: חבר הכנסת לוי, לא רק שלא נפחית פה – יש לבסיס תקציב של שנת 2017 הגדלה נוספת שנכנסה לבסיס תקציב בהתאם להחלטת ממשלה.

<שניר ניב: זאת אומרת זאת פעימה ראשונה.

מיקי לוי: אני מברך.

מיקי לוי: רק אני לא רוצה שזה יהיה סעיף מילוט.

מיקי לוי: זה מה שאני מבקש.

<שניר ניב: חד-משמעית לא.

מיקי רוזנטל: כלי הקיבול של הדבר הזה – המכלים – הם כבר קיימים?

<חן בר-יוסף: קיימים.

משה גפני: מי הדובר?

<חן בר-יוסף: חן בר-יוסף, מנהל מנהל הדלק במשרד האנרגיה.

מיקי רוזנטל: בלי לפרט יותר מדי, חלק גדול מהאנרגיה בתחנות הכוח עברו לגפ"מ - -

<חן בר-יוסף: לא.

<חן בר-יוסף: עברו לגז טבעי.

מיקי רוזנטל: לגז טבעי.

מיקי רוזנטל: סליחה.

מיקי רוזנטל: גז טבעי זה משהו שאי אפשר לצבור אותו, אז זה יהיה שוב על סולר בעתות חירום?

<שניר ניב: ההחלטה כאן מדברת על הגדלת מלאי הבנזין לצורכי תחבורה.

<שניר ניב: ההחלטה הכוללת מדברת גם על צורכי סולר.

<שניר ניב: סולר הוא הדלק התחליפי להפעלת תחנות כוח לייצור חשמל שמיוצרות על-ידי גז טבעי ממאגרים שנמצאים בשטח הכלכלי של ישראל.

<שניר ניב: כל תחנת כוח מחויבת להפעיל דלק נוסף.

משה גפני: תודה רבה.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד הפניות – רוב

משה גפני: נמנעים – אין

משה גפני: הפניות אושרו.

משה גפני: הפנייה הבאה: פנייה מס' 108.

משה גפני: מי הרפרנט ממשרד האוצר שמסביר את הפנייה?

<איליה כץ: אנחנו מבקשים להעביר סכום של 108 מיליון שקל בהרשאה להתחייב מסעיף 47 לסעיף 76 – תעשייה.

<איליה כץ: הפירוט הוא באופן הבא: 40 מיליון שקל בהרשאה להתחייב עבור שיווק מגרשים במימון מלא של היזם בהתאם לביקושים בפועל; 35 מיליון שקל בהרשאה להתחייב בהתאם להחלטה 2365 שעניינה "פעילות הממשלה לפיתוח כלכלי במגזר המיעוטים בשנת 2015".

<איליה כץ: התקציב ישמש לשיווק והשלמת פיתוח של אזורי תעשייה ביישובי מיעוטים.

<איליה כץ: הוא מוקצה לאחר שאושרה תכנית העבודה המפורטת ליישום ההחלטה; 22 מיליון שקל בהרשאה להתחייב בהתאם להחלטה 929 מיום 10 בינואר 2016 שעניינה "תכנית לפיתוח ולהעצמת היישובים הדרוזיים והצ'רקסים לשנים 2019-2016".

<איליה כץ: התקציב ישמש לתכנון וביצוע עבודות פיתוח באזורי תעשייה ולהקמת מנהלות באזורי תעשייה של יישובי התכנית.

משה גפני: למה כל הדברים האלה לא מופיעים בתקציב?

<דוד שטינמץ: קודם כול ל-2016 זה כבר היה.

<דוד שטינמץ: זה נשאר מתחילת 2016.

משה גפני: למה?

משה גפני: לא הייתה תכנית כזאת קודם כשאושר התקציב?

<איליה כץ: זאת החלטת ממשלה מ-10 בינואר 2016.

<דוד שטינמץ: זה החלטה אחרי התקציב.

<איליה כץ: יש החלטות אחרות שהם לפני כן, אבל כמו שציינו, החלטה של 35 מיליון שקל כי חיכתה לתכנית עבודה מאושרת.

<איליה כץ: המשרד גיבש תכנית עבודה, ולאחר סיום תכנית העבודה כשהבינו כמה כסף יצטרכו כדי לממש אותה אז תוקצב - - -

מיקי רוזנטל: אפשר להבין למה צריך 40 מיליון שקל בשביל לשווק מגרשים לאזור תעשייה?

מיקי רוזנטל: מה זה הדבר הזה?

<דוד שטינמץ: זה שיווק של היזם.

<דוד שטינמץ: היזם בעצמו מוכן לשלם את מלוא השיווק כדי שהוא יפתח.

<דוד שטינמץ: זה מעבר - -

משה גפני: אבל למה צריך 40 מיליון?

מיקי רוזנטל: למה צריך 40 מיליון?

מיקי רוזנטל: הבנתי את התהליך.

מיקי רוזנטל: זה לא רשת מזון.

מיקי רוזנטל: זה לא פניות במודעות, זה לא פניות שעולות הרבה כסף.

<דוד שטינמץ: זה פיתוח אזורי תעשייה.

מיקי רוזנטל: זה לא פיתוח, זה שיווק.

<דוד שטינמץ: זה פיתוח ושיווק.

<דוד שטינמץ: מדובר פה על פיתוח אזורי תעשייה.

מיקי לוי: הניסוח לא מוצלח, זה הכול.

משה גפני: למה לא כתוב "פיתוח ושיווק"?

מיקי רוזנטל: כתוב: "שיווק מגרשים".

מיקי רוזנטל: לא כתוב "פיתוח", כתוב "שיווק".

<דוד שטינמץ: אין לנו בפיתוח אזורי תעשייה שיווק.

<דוד שטינמץ: אני אקרא לך אפילו את התקנה התקציבית.

מיקי רוזנטל: אני קורא מה שכתוב פה בפנייה שלכם.

משה גפני: תקרא את התקנה התקציבית.

<דוד שטינמץ: "פיתוח אזורי תעשייה במימון מלא של היזם".

<דוד שטינמץ: במימון מלא של היזם.

מיקי רוזנטל: אדוני, אתה קורא דבר אחד, ובפנייה התקציבית שלכם יש דבר אחר לגמרי.

מיקי רוזנטל: פה כתוב "פיתוח", ופה כתוב "שיווק".

מיקי רוזנטל: זה שני דברים שונים לגמרי.

מיקי רוזנטל: לכן מכאן באה השאלה למה שיווק עולה כל כך הרבה כסף.

מיקי רוזנטל: עכשיו אתה אומר "פיתוח" אז זה סעיף אחר, זה משהו אחר.

<דוד שטינמץ: גם אם כתוב פה "שיווק" זה כספים של היזם עצמו.

מיקי רוזנטל: אני הבנתי.

מיקי רוזנטל: אבל פה כתוב "שיווק".

מיקי רוזנטל: זה טעות.

מיקי רוזנטל: תגיד, טעינו, לא התכוונו, התכוונו להגיד "פיתוח" וכתבנו "שיווק".

משה גפני: בפנייה עצמה כתוב "השקעה בפיתוח".

מיקי רוזנטל: מה שאני קורא - -

משה גפני: כן, אתה צודק.

משה גפני: תסביר הלאה, בבקשה.

<איליה כץ: מעבר לזה יש 5.5 מיליון שקל, לפי החלטת ממשלה 1298.

משה גפני: מה זה 7.5 מיליון שקל?

<איליה כץ: 7.5 מיליון שקל זה בהתאם להחלטה 2017 בעניין פיתוח שדרות ועוטף עזה.

<איליה כץ: כנ"ל להמשך פיתוח אזורי תעשייה בעיר שדרות ושדרוג תשתיות בעוטף עזה.

מיקי רוזנטל: זה תוספת על משהו שתוקצב בתקציב המקורי, נכון?

<דוד שטינמץ: כן.

<דוד שטינמץ: ההחלטות האלה הן ברובן החלטות ממשלה.

משה גפני: מה זה החלטות ממשלה?

משה גפני: מישהו יכול להסביר למה הממשלה מתכוונת בכל הדבר הזה?

משה גפני: מה המדיניות שלה?

משה גפני: מה היא רוצה?

משה גפני: היא רוצה לפתח את טייבה?

משה גפני: היא רוצה לפתח את יישובי הצ'רקסים והדרוזים?

משה גפני: שמישהו יגיד מה הממשלה רוצה.

<דוד שטינמץ: יש החלטות ממשלה.

משה גפני: החלטות ממשלה, הבנתי.

משה גפני: אבל למה לא לפתח את תל-אביב או את שלומי?

משה גפני: מה זה החלטת ממשלה?

משה גפני: זה ניתן למשה בסיני?

משה גפני: מה המדיניות?

משה גפני: מה רוצים?

משה גפני: זה לא היה בתקציב.

משה גפני: זה דבר חדש.

משה גפני: אחרי אישור התקציב הממשלה קיבלה החלטה של פיתוח אזורי של תעשייה אצל הדרוזים והצ'רקסים ובטייבה ובעוטף עזה.

משה גפני: מה הייתה המדיניות הזאת?

משה גפני: למה החליטו את ההחלטות האלה?

משה גפני: החליטו שחסרים אזורי תעשייה ביישובי הדרוזים והצ'רקים?

משה גפני: אתם המשרד – תגידו.

<דוד שטינמץ: כן, הם החליטו לעבות את אזורי התעשייה במקומות האלה.

משה גפני: ומה זה "העצמת טייבה"?

<דוד שטינמץ: זה לתגבר את אזורי התעשייה.

משה גפני: זאת אומרת הממשלה ראתה בעיני רוחה את המפה של מדינת ישראל, ואמרה, פה צריך לעבות, ופה צריך להוסיף.

משה גפני: זאת המשמעות.

משה גפני: שאלה טובה.

משה גפני: מה אתה צוחק?

מיקי רוזנטל: אנחנו לא נוסיף על זה.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: בעד הפנייה – רוב

משה גפני: נמנעים – אין

משה גפני: הפנייה אושרה.

משה גפני: אם אתה יכול להגיד לכולם שאנחנו הבנו.

משה גפני: שלא יחשבו שלא הבנו את החלטות הממשלה.

מיקי רוזנטל: אני לא חושב שהוא הבין מה אמרת.

מיקי רוזנטל: תבוא אלי אני אסביר לך אחר כך.

מיקי רוזנטל: זה היה מסר חשוב.

<איליה כץ: אני חושב שהבנתי.

מיקי רוזנטל: אז אם הבנת אז הכול בסדר.

משה גפני: מס' פנייה לוועדה 117.

<איליה כץ: הפנייה הזאת נועדה לתקצב הרשאה להתחייב בסעיף 38 – תמיכות בענפי המשק.

<איליה כץ: החלוקה של 90 מיליון שקל הרשאה להתחייב היא כדלקמן: 60 מיליון שקל בהרשאה להתחייב עבור המסלול להטבות באזור תעשייה נעם שזה פארק תעשיות משותף לנתיבות, שדות נגב ומועצה אזורית מרחבים.

משה גפני: למה זאת לא אותה פנייה?

<איליה כץ: סעיפים תקציביים נפרדים.

משה גפני: אבל זה היה יכול להיות באותה פנייה.

מיקי רוזנטל: אחד זה מסלול הטבות, ואחד זה פיתוח אזורי.

משה גפני: אז מההתחלה.

<איליה כץ: סך הכול הפנייה מבקשת לתקצב 90 מיליון שקל בהרשאה להתחייב.

משה גפני: חלוקה?

<איליה כץ: מהם 22 מיליון שקל עבור המסלול להטבות באזור התעשייה נעם שזה בשדות נגב, נתיבות ומועצה אזורית מרחבים; 20 מיליון שקל עבור מסלול תעסוקה מכוח החלטת ממשלה 3708 לעניין הפיתוח הכלכלי באוכלוסיית הבדואים.

<איליה כץ: זאת החלטה 2025 לעניין פיתוח הדרום.

<איליה כץ: התקציב הזה נועד להשתתפות המדינה בשכרם של עובדים עם אוכלוסיות בעלות שיעור השתתפות נמוך.

<איליה כץ: התקציב בהתאם להיערכות משרד הכלכלה והתעשייה לביצוע; 11 מיליון שקל בהרשאה להתחייב עבור מענקים מכוח החוק לעידוד השקעות הון מתוקף החלטת ממשלה 2025 ו-2017; מעבר לזה יש לנו 28 מיליון שקל בהרשאה, מהם 8 מיליון שקל עבור החלטת ממשלה בעניין הדרוזים והצ'רקסים – החלטה 959; 6 מיליון שקל עבור תכנית לעידוד עסקים חברתיים; 4.5 מיליון שקל בהתאם להחלטת ממשלה 1480 מ-2 ביוני 2016 לעניין היישובים הבדואים; ו-3 מיליון שקל מתוקף החלטה 546 שעניינה מעבר צה"ל לנגב.

<איליה כץ: מעבר לזה יש לנו החלטות של 44 מיליון שקל לעניין קידום ייצוא וסחר חוץ; 11 מיליון שקל בהמשך להחלטה לעניין החיזוק הקשרים הכלכליים עם מדינות אמריקה הלטינית והברית הפאסיפית; 10 מיליון שקל עבור הגדלת פעילות מכון הייצוא; ו-8 מיליון שקל מתוקף החלטת ממשלה לעניין חיזוק הקשרים הכלכליים עם מדינות יבשת אפריקה.

משה גפני: מה זה?

<איליה כץ: החלטת ממשלה מ-26 ביוני - -

משה גפני: לא החלטת ממשלה.

משה גפני: תסביר מה.

משה גפני: איך אפריקה הגיעה עכשיו לפה?

משה גפני: מה זה הסעיף הזה?

משה גפני: מה הולכים לעשות עם הכסף הזה?

<דוד שטינמץ: זה בעקבות הביקור של ראש הממשלה באפריקה.

<דוד שטינמץ: נוצרו שם - -

משה גפני: אנחנו מברכים על כך.

משה גפני: למה צריך את הכסף?

<דוד שטינמץ: הכסף הזה הוא להגברת הסחר בעיקר עם מדינות אפריקה, ויכול להיות שאולי נפתח גם נציגות של נספח כלכלי במקום אחד או שניים.

משה גפני: זה גם עם סין, אני מבין.

<דוד שטינמץ: נכון.

<דוד שטינמץ: - - - ובאמריקה הלטינית.

<דוד שטינמץ: יש גם עוד 6 מיליון שקל שזה פעילות בתחומים של ניוטק ואנרגיית מים.

משה גפני: מה זה אמריקה הלטינית והברית הפאסיפית?

<דוד שטינמץ: זה אותו דבר.

<דוד שטינמץ: אנחנו מגדירים את שיתוף הפעולה עם המדינות שם.

<דוד שטינמץ: נדמה לי שעומדים לפתוח שם נספחות לתגבר את כל האזור.

<דוד שטינמץ: זה כתוב איפשהו בהחלטת ממשלה.

משה גפני: אני בעד.

משה גפני: אני מברך על זה.

מיקי רוזנטל: הכסף נועד למפעלים שעוברים למרכז הארץ לאזור התעשייה בדרום.

מיקי רוזנטל: כמה מפעלים עברו מאז ההחלטה לשנות את המסלול?

<דוד שטינמץ: לא יודע, אבל אני יכול לתת לך - - -

משה גפני: למה להעביר?

משה גפני: לא הבנתי.

מיקי רוזנטל: זה מסלול תמיכה שנועד למפעל שעובר ממרכז הארץ לאזור התעשייה בדרום.

משה גפני: כמה מפעלים עברו – תיתן תשובה על זה לוועדה.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: בעד הפנייה – רוב

משה גפני: נמנעים – אין

משה גפני: הפנייה אושרה.

משה גפני: פניות 122-121.

<יוסי עדס: הפנייה נועדה לתקצוב תכניות הפיתוח של ירושלים ותכנית מורשת שמבוצעים על-ידי המשרד לענייני ירושלים ומורשת.

<יוסי עדס: התכניות האלה הן כמה החלטות ממשלה: החלטת הממשלה לפיתוח ירושלים, החלטת ממשלה לפיתוח פיזי של אגן העיר העתיקה.

<יוסי עדס: שם אנחנו מתקצבים 100 מיליון שקל בהרשאה להתחייב.

<יוסי עדס: זאת השלמת ההרשאה להתחייב, לפי החלטת ממשלה ב-2012.

<יוסי עדס: היו שם 350 מיליון שקל, ועד עכשיו המשרד תוקצב ב-250 מיליון, וכעת הוא מתוקצב בעוד 100 מיליון להשלמת התכנית, לפי התקדמות התכניות של המשרד וועדת ההיגוי בהתאם לאישור ועדת ההיגוי.

<יוסי עדס: בנוסף מתוקצבים 60 מיליון שקל בהרשאה להתחייב עבור תכנית היובל לירושלים.

<יוסי עדס: זאת החלטת ממשלה שהתקבלה ביום ירושלים האחרון להמשך תכניות הפיתוח בירושלים; וכן מתוקצבים 23 מיליון שקל בהרשאה להתחייב עבור תכנית מורשת בהתאם לסיכום ולגיבוש התכניות של המשרד.

משה גפני: מאיפה הכסף הזה?

<יוסי עדס: התקציבים מגיעים מסעיף 13 וחלק מגיע - -

משה גפני: בעברית – מאיפה?

<יוסי עדס: סעיף 13 – מתקציבים שנועדו למימון פרויקטים בהתאם להתפתחות הביצוע שלהם.

מיקי רוזנטל: לא הבנתי – זה היה ברזרבה?

<יוסי עדס: לא הייתה רזרבה.

מיקי לוי: זה כסף שלא מומש.

<יוסי עדס: זה תקציב שלא מומש במקומות אחרים כמו מתן הלוואות לרשויות מקומיות.

<יוסי עדס: יש שם ביצוע נמוך יותר ממה שצפוי, ולא צפוי שיבוצע השנה.

<יוסי עדס: לכן משם נלקחו 50 מיליון שקל, ועוד 50 מיליון שקל נלקחו מתקציבים שנועדו לפרויקטים והחלטות ממשלה בהתאם למימוש הביצוע שלהם.

מיקי לוי: המילה "הרשאה להתחייב" היא מילת המפתח כי אנחנו שלושה חודשים לפני סיום שנת התקציב.

מיקי לוי: אם הייתם מביאים את זה לממש אז הבאתם את זה כהרשאה להתחייב כי זאת מילת המפתח, ואז יש לכסף הזה מימוש.

מיקי לוי: אנחנו מ-2012 מחכים עד שלושה חודשים לפני סיום 2016 כדי לקבל כותרת "הרשאה להתחייב".

מיקי לוי: ואין לי טענות אליך.

<יוסי עדס: אני אסביר: כמו שאמרתי מ-2012 המשרד תוקצב ב-250 מיליון מתוך מסגרת של 350 מיליון שנקבעה בהחלטת הממשלה.

<יוסי עדס: המשרד ביקש מאתנו לא לתקצב את מלוא התקציב כיוון שעדיין לא גובשו התכניות, והוא לא יידע להתחייב עליהן.

<יוסי עדס: עם השלמת גיבוש התכניות הוא מתוקצב ביתרת 100 מיליון שקל.

<יוסי עדס: הוא התחייב עליהם בשנים הבאות, וזאת מתוך המסגרת שנקבעה בהחלטת ממשלה ב-2012.

משה גפני: למה הכסף הולך בסוף?

<יוסי עדס: נמצא פה נציג המשרד לירושלים, והוא יידע להסביר.

משה גפני: בבקשה.

<עידו הרשקוביץ: מדובר על שלוש תכניות:

<עידו הרשקוביץ: תכנית אגן העיר העתיקה שמפתחת את כל נושא התשתיות התיירותיות בעיר העתיקה.

<עידו הרשקוביץ: הכסף הזה הולך ספציפית לכמה פרויקטים של שדרוג פיזי של תשתיות בעיר העתיקה.

מיקי לוי: אתה יכול להגיד לי מה?

מיקי לוי: הולכים לסדר את מגרש החנייה המתוכנן מול הרובע?

מיקי לוי: מה עושים?

מיקי לוי: אני מעורה בכול, והכול שם קורס.

מיקי לוי: מה עושים?

<עידו הרשקוביץ: בשער החדש ישדרגו את כל התשתיות של הדרך: ביוב, גיחון וגם קוסמטית; שוק הכבשים – גם שם ישודרג של כל האזור; תאורות לחומות, תאורות מונומנטים.

מיקי לוי: בשנה הבאה אני בודק אתכם.

<עידו הרשקוביץ: יש לנו עד סוף החומש.

משה גפני: מה עוד?

<עידו הרשקוביץ: תכנית מרום מ-2011 עד 2016.

<עידו הרשקוביץ: לקראת סוף 2015 עברה החלטת ממשלה 788 לחיזוק העסקים בירושלים עקב המצב הביטחוני - -

משה גפני: כמה כסף?

<עידו הרשקוביץ: 50 מיליון.

<עידו הרשקוביץ: סך הכול עברו בהחלטה 106 מיליון שקל.

<עידו הרשקוביץ: כרגע אנחנו מבקשים תקצוב של 50 מיליון לטובת הסיוע.

משה גפני: לחיזוק העסקים?

<יוסי עדס: לטובת סיוע לעסקים זה נמצא בפנייה אחרת.

<יוסי עדס: שם ההחלטה הייתה בהיקף של 90 מיליון, מתוכם 2 מיליון דרך קרן הלוואות.

<יוסי עדס: זה לא בפנייה הזאת.

<יוסי עדס: הפנייה הזאת מתקצבת תקציב לתכנית מרום בהתאם לביצוע.

<יוסי עדס: היה גידול בביצוע לעומת השנים הקודמות, ולכן אנחנו מתגברים את התקציב הזה.

משה גפני: מה יש בתכנית הזאת?

<עידו הרשקוביץ: בעיקר פיתוח של הייטק בירושלים.

משה גפני: מה זה פיתוח של הייטק?

משה גפני: מה אתם עושים?

<עידו הרשקוביץ: מאז תחילת התכנית מקומות התעסוקה בירושלים גדלו.

<עידו הרשקוביץ: המשרד לענייני ירושלים ערך תכנית להגדלת היזמויות בעיר.

מיקי לוי: מי אחראי לזה?

משה גפני: מה אתם עושים?

מיקי לוי: למה לא אבי המדען הראשי שמבין בזה – לדוגמה.

מיקי לוי: אני לא מבין בזה.

מיקי לוי: סתם שואל.

<אהוד בן-דרור: אני אסביר יותר.

<אהוד בן-דרור: אני מהרשות לפיתוח ירושלים.

<אהוד בן-דרור: אנחנו מפעילים את התכניות האלה, כמובן, מטעם המשרד.

משה גפני: מה אתם עושים?

<אהוד בן-דרור: זה התחיל ב-2005, והיום זה תכניות רב-שנתיות שהמטרה שלהן זה פיתוח כלכלי של ירושלים.

<אהוד בן-דרור: חלק מזה מופנה לפיתוח תיירות בירושלים, וחלק מזה מופנה לפיתוח של תעשייה עתירת ידע בירושלים.

<אהוד בן-דרור: זה גם הייטק, זה גם ביו-טכנולוגיה.

מיקי רוזנטל: אבל כשאתם אומרים "פיתוח" – זה מה שהיושב-ראש שואל – מה אתם עושים?

<אהוד בן-דרור: ברור.

<אהוד בן-דרור: אני רק נותן רקע במשפט.

<אהוד בן-דרור: אנחנו עושים הרבה מאוד תכניות בכל תחום כזה בשיתוף עם המשרדים.

<אהוד בן-דרור: חלק מהתכניות אנחנו עושים בעצמנו.

<אהוד בן-דרור: אם מדובר על הייטק יש לנו הרבה תכניות.

משה גפני: אני איש עסקים, ואני רוצה להשתתף בזה.

משה גפני: מה אתם מציעים לי?

משה גפני: מה אתם עושים?

<אהוד בן-דרור: זה טיפול די מקיף בתחום, לא רק מול היזמים.

<אהוד בן-דרור: מול היזמים יש לנו כל מיני סוגים של הטבות, וכמובן בכל הטבה כזאת כל הנהלים הם שוויוניים.

<אהוד בן-דרור: אנחנו גוף ממשלתי, תאגיד סטטוטורי - -

משה גפני: מה אתם מציעים לי?

משה גפני: אני לא חשבתי שאתם לא שוויוניים.

<אהוד בן-דרור: יש הטבות ליזמים.

<אהוד בן-דרור: יש תכניות שאנחנו עושים שמשלבות את האקדמיה עם תעשייה; יש הרבה מפגשים ותכניות שאנחנו עושים לחבר את הקהילה של ההייטק בירושלים.

<אהוד בן-דרור: המטרה שלנו היא לפתח את התעשייה ואת הקהילה של ההייטק בירושלים מעבר לתכניות הממשלתיות.

<אהוד בן-דרור: התכניות הממשלתיות הן רוחביות.

<אהוד בן-דרור: כל התכניות שאתם רואים של ירושלים הן תכניות שבגלל חוק יסוד ירושלים מתאפשר לעשות בירושלים גם דברים מיוחדים, דברים שונים.

<אהוד בן-דרור: זה מה שאנחנו עושים.

<אהוד בן-דרור: החלטות הממשלה בזמנו וגם ההחלטה כעת החליטו להתמקד בתחומים מסוימים שראו בהם תחומים שבירושלים אפשר לפתח – תיירות, הייטק, ביו-טכנולוגיה.

<אהוד בן-דרור: בהם אנחנו מפעילים גם כלים נוספים מעבר לכלים הממשלתיים הרגילים.

משה גפני: איך מסתדר העניין הזה שיש משרד לענייני ירושלים, יש הרשות לפיתוח ירושלים, ויש עיריית ירושלים?

משה גפני: איך הדבר הזה מסתדר?

<אהוד בן-דרור: כל אחד עוסק בתחומו.

<אהוד בן-דרור: עיריית ירושלים עושה דברים שבאחריות העירייה לעשות; הרשות לפיתוח ירושלים היא תאגיד שהוקם כשותפות של העירייה והממשלה כדי לעשות דברים אחרים – לעשות דברים של פיתוח כלכלי שבדרך כלל עירייה לא עושה בעצמה.

<אהוד בן-דרור: בערים אחרות בדרך כלל מקימים חברות כלכליות.

<אהוד בן-דרור: בירושלים בגלל שהממשלה הרבה יותר מעורבת הקימו תאגיד נפרד כי התקציבים הם תקציבי ממשלה.

משה גפני: והמשרד לענייני ירושלים?

<אהוד בן-דרור: המשרד לענייני ירושלים מתקצב לא רק אותנו – אני אדבר בשמם, אבל אולי עדיף שהם יגידו – אבל המשרד מתכנן, מפקח, מעביר לנו את הכספים, יוזם פעולות.

<אהוד בן-דרור: אבל הוא עושה גם הרבה דברים לא רק אתנו.

משה גפני: בכל מה שאתה מתאר לי, יש גם עובדים חרדים?

<אהוד בן-דרור: סליחה?

משה גפני: אני מתנצל.

משה גפני: אפשר לעבור הלאה.

מיקי לוי: לא.

מיקי לוי: זאת שאלה טובה.

<אהוד בן-דרור: עובדים חרדים לא, אבל יש לנו הרבה תכניות לפיתוח תעסוקה לחרדים.

משה גפני: לא, אל תעזרו לחרדים.

משה גפני: שאלתי אם יש עובדים חרדים.

משה גפני: יש לי חוק שבא לומר - -

מיקי לוי: אפליה מתקנת.

מיקי לוי: השאלה הזאת היא רצינית מאוד.

משה גפני: אני שואל האם בכל הגופים שהזכרת יש עובדים חרדים.

<אהוד בן-דרור: עובדים אני לא יודע להגיד.

<אהוד בן-דרור: בעירייה – בוודאי.

משה גפני: אם אתה לא יודע אל תגיד.

מיקי לוי: בעירייה זה בגלל שהם בקואליציה.

משה גפני: לא, שום קואליציה.

משה גפני: אין.

משה גפני: התשובה היא שאין.

<אהוד בן-דרור: אני לא אנסה לייצג אותם.

משה גפני: יש 37% תושבים חרדים בירושלים, ו-1.3% עובדים חרדים בעיריית ירושלים.

מיקי לוי: זה הכול?

משה גפני: כן.

מיקי לוי: למרות שאתם בקואליציה?

משה גפני: הכול בלוף.

משה גפני: כל מה שאומרים לכם, נשלב חרדים – לא משלבים שום דבר.

משה גפני: הנה, הוא אמר: "יש לנו תכניות לחרדים".

משה גפני: יש עובדים חרדים או אין?

<אהוד בן-דרור: אני לא רוצה לייצג את עיריית ירושלים.

<אהוד בן-דרור: אני לא מייצג אותם.

משה גפני: טוב.

משה גפני: יש לי פשוט חוק בוועדת החוקה לקריאה שנייה ושלישית.

משה גפני: החוק הזה מדבר על העדפה מתקנת לחרדים.

משה גפני: החקיקה הזאת עדיין לא הסתיימה.

משה גפני: המשרד לענייני ירושלים יש קשר לכך שזה עדיין לא הסתיים.

משה גפני: יש עוד שאלות?

מיקי רוזנטל: אני לא מצביע בעד.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד הפניות – רוב

משה גפני: נמנעים – אין

משה גפני: הפניות אושרו.

משה גפני: פנייה מס' 5.

<הראל שליסל: אני רפרנט תחבורה ציבורית באגף תקציבים.

<הראל שליסל: הפנייה נועדה לתקצב את הגדלת תשלומי הסובסידיה לתחבורה הציבורית בסך של 650 מיליון שקלים למימון הפחתת תעריפי התחבורה הציבורית בגובה המע"מ שהתבצעה בהתאם לחוק תעריפי התחבורה הציבורית והסיכום הקואליציוני עם מפלגת ש"ס.

משה גפני: מה עושה הכסף הזה?

<הראל שליסל: הכסף הזה מכסה את ההפחתה של התעריפים.

<הראל שליסל: המפעילים לא סופגים את הפחתת התעריפים, אלא המדינה סופגת.

מיקי לוי: דרעי, דרעי.

מיקי לוי: בקשת דרעי.

<הראל שליסל: מה שקורה עם בקשת דרעי.

<הראל שליסל: הפחתת התעריפים בגובה 14.5% שהממשלה מממנת.

מיקי רוזנטל: הממשלה מממנת סובסידיה.

<הראל שליסל: כן.

<הראל שליסל: אמרתי, הגדלת הסובסידיה.

מיקי לוי: זה לא משנה.

מיקי לוי: לאזרח זה טוב.

מיקי לוי: אני אצביע בעד, אני כבר אומר לכם, כי זה מוריד את דמי הנסיעה לנהג.

מיקי רוזנטל: אין שאלה בכלל.

מיקי לוי: אבל אני שואל – בינואר גמרו את הסיפור הזה.

מיקי לוי: זה דבר מבורך בהסכמים הקואליציוניים, אבל למה עכשיו הכסף?

מיקי לוי: למה תשעה חודשים או יותר הלכו לאיבוד?

<הראל שליסל: לא.

<הראל שליסל: ההפחתה בתעריפים בוצעה מיד.

משה גפני: זה בוצע מיד.

מיקי לוי: ומה זה עכשיו?

<הראל שליסל: עכשיו אנחנו צריכים את המזומן.

מיקי רוזנטל: עכשיו זה רק האישור התקציבי.

<הראל שליסל: ההפחתה בוצעה מיד.

<הראל שליסל: בתחילת השנה.

מיקי לוי: אני אצביע בעד.

מיקי רוזנטל: זה היה ברזרבה הכללית של המשרד?

<הראל שליסל: לא.

<הראל שליסל: זה נשמר בכסף בנפרד למימון הסכמים קואליציוניים.

<הראל שליסל: בעת בניית התקציב לא היה ברור לאן זה ילך כי דיברו על מוצרי יסוד ודיברו על מים, ובעצם ההחלטה שזה יילך לסבסוד תחבורה ציבורית התקבלה רק בינואר אחרי בניית התקציב.

<הראל שליסל: לכן אנחנו מבקשים עכשיו את הכסף.

משה גפני: היה דיון בין שר הפנים לבין שר האוצר בעניין הזה.

מיקי רוזנטל: אני רק שואל – זה מסעיף הרזרבה הכללית?

<הראל שליסל: לא, לא.

<הראל שליסל: המקור הוא מחוץ לתקציב משרד התחבורה.

משה גפני: זה מהרזרבה הכללית.

<הראל שליסל: אוקיי.

<הראל שליסל: לא של המשרד.

מיקי רוזנטל: זה מה ששאלתי.

<הראל שליסל: לא הבנתי.

מיקי רוזנטל: מאה אחוז.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: בעד הפנייה – רוב

משה גפני: נמנעים – אין

משה גפני: הפנייה אושרה.

משה גפני: מס' פנייה לוועדה 74.

<הראל שליסל: זה גם משרד התחבורה.

<הראל שליסל: זאת בקשה לתקצוב הוצאה בסך 645 מיליון שקלים לתקציב הפיתוח של משרד התחבורה.

<הראל שליסל: אנחנו מדברים פה על מימון של פרויקטים קיימים מאושרים בהתאם לקצב ביצוע.

<הראל שליסל: כלל המקורות למימון הם מתקציב משרד התחבורה, הסטה מתכניות קיימות.

<הראל שליסל: השנה יש לנו קצב ביצוע גבוה.

<הראל שליסל: האמת היא שאנחנו בביצוע של 100%.

<הראל שליסל: הפרויקטים מתקדמים.

<הראל שליסל: אם משרד התחבורה רוצה אפשר גם לפרט.

משה גפני: אני מבקש פירוט.

משה גפני: אני ביקשתי גם בפעם הקודמת ודיברה איתי גם מנכ"לית משרד התחבורה גם ה בוקר וגם בשבוע שעבר.

משה גפני: בפנייה שאישרנו בשבוע שעבר הייתה על 1.150 מיליון - -

<הראל שליסל: בהרשאה להתחייב.

משה גפני: כן.

משה גפני: זה היה שלושה סעיפים ברורים.

משה גפני: כאן אתם עושים מיקס גדול של הרבה מאוד דברים, ואני מבקש פירוט על כל נושא.

משה גפני: בשעתו האמנתי למה שאמר משרד התחבורה.

משה גפני: היום אני רוצה לבדוק.

<הראל שליסל: בסדר.

<הראל שליסל: אז קודם כול אני אקדים ואומר שמדברים פה על תקצוב מזומן.

<הראל שליסל: הפרויקטים האלה מתוקצבים קודם כול בהרשאה להתחייב ואז המזומן הוא תוצאה של קצב הביצוע.

<הראל שליסל: אין פה בקשה להרשאה לפרויקט חדש.

<הראל שליסל: זה בסך הכול מזומן לפרויקטים קיימים, מאושרים.

<הראל שליסל: משרד התחבורה יפרט.

משה גפני: בבקשה.

משה גפני: תסביר סעיף-סעיף בפנייה.

<ראובן קלטון: אני מאגף תקציבי פיתוח במשרד התחבורה.

<ראובן קלטון: הסעיף של הרכבות הכבדות לתוספת 284 מיליון שקלים.

<ראובן קלטון: חלק ניכר זה כ-90 בשתי מסילות חדשות בצפון – מסילת העמק ומסילת כרמיאל – שתיהן נמצאות בשלבים מתקדמים של ביצוע.

<ראובן קלטון: הן אמורות להיפתח בסוף השנה הזאת ובשנה הבאה.

משה גפני: מי ביצע את זה?

<ראובן קלטון: חברת נתיבי ישראל.

משה גפני: החברה עצמה או יש קבלנים?

משה גפני: החברה הספרדית לא שם?

<ראובן קלטון: לא.

משה גפני: אז מי מבצע את העבודה?

<ראובן קלטון: הקבלן.

משה גפני: זה קבלנים ישראלים או קבלנים מחו"ל?

משה גפני: שנדע.

<ראובן קלטון: בסדר.

<ראובן קלטון: אני אחזיר לוועדה תשובה לגבי הקבלן הספציפי.

משה גפני: זה לא הקבלן הספציפי.

משה גפני: לא מעניין אותי השם.

משה גפני: מעניין אותי האם אלה קבלנים מהארץ או קבלנים מחו"ל כי הבנתי פעם שחלק גדול זה קבלנים שמגיעים מחברות בחו"ל.

<ראובן קלטון: בדרך כלל זה שילוב.

משה גפני: אין "בדרך כלל".

משה גפני: אני רוצה לדעת.

<ראובן קלטון: בסדר.

<ראובן קלטון: אני אבדוק.

<ראובן קלטון: עוד רגע תהיה תשובה.

משה גפני: פעם משרד התחבורה אמר לי משהו, ואני הבנתי שמה שהוא אומר זה נכון.

משה גפני: היום אני רוצה לבדוק.

<ראובן קלטון: אין בעיה.

<ראובן קלטון: נוסף על כך 100 מיליון שקל זה תוספת של קרונות לרכבת ישראל – מימוש של אופציה של מנה נוספת של קרונות.

<ראובן קלטון: כדי לעמוד בביקוש ביצעו הזמנה של כשישים קרונות.

<ראובן קלטון: עוד תוספת היא של מימוש אופציה של מערכת שנקראת ETCS שמתקינים על קטרים.

משה גפני: מה זה?

<ראובן קלטון: הקטרים החדשים נועדו לחשמול.

<ראובן קלטון: מערכת ETCS נועדה לצמצם את הטווחים בין הרכבות, והמערכת הזאת מותקנת על כל קטר.

<ראובן קלטון: בגלל ההתקדמות של תכנון מערכת ETCS ידעו כבר עכשיו שבמקום שהקטרים יגיעו לארץ, ואז תותקן המערכת הזאת, יתקינו אותה במקום בחברה שמייצרת את הקטר.

<ראובן קלטון: זה יחסוך עלויות של התאמות אחר כך.

משה גפני: בחברות בחו"ל יעשו את המתקן הזה.

<ראובן קלטון: כן.

<ראובן קלטון: כבר עכשיו במקום שזה יגיע לכאן וייעשה פה.

<ראובן קלטון: יש כאן תוספת של מקדמה במסגרת חשמול התשתיות של כלל פרויקט חשמול רכבת ישראל.

מיקי רוזנטל: חוץ מרכבת ירושלים שתנוע על חשמל איזה עוד קווים ינועו כך?

<ראובן קלטון: חיפה-תל-אביב, תל-אביב-ירושלים ולבאר-שבע.

<ראובן קלטון: זה סדר גודל של 420 קילומטר.

מיקי רוזנטל: למתי זה מיועד הפרויקט הזה?

מיקי רוזנטל: מה תאריך היעד שלו?

<ראובן קלטון: הוא ייעשה בחלקים.

מיקי רוזנטל: מה היעד לחשמל את הרכבת מתל-אביב לחיפה או מבאר-שבע?

מיקי רוזנטל: למתי זה מיועד שאנחנו כבר שמים על זה כסף?

<ראובן קלטון: הקבלן הוא אותו קבלן.

<ראובן קלטון: ההסכם הוא הסכם כולל.

מיקי רוזנטל: אני יודע שיש החלטה לחשמל.

מיקי רוזנטל: אני לא יודע שיש תאריך יעד.

מיקי רוזנטל: אז תחדש לי.

מיקי רוזנטל: תסביר לי מתי תאריך היעד שהרכבת מבאר-שבע לתל-אביב תיסע על חשמל ולא על סולר.

<הראל שליסל: זה קשה לתת - -

מיקי רוזנטל: אבל אנחנו לא נותנים לזה כסף.

מיקי רוזנטל: מה זה "קשה"?

מיקי רוזנטל: אתה עושה ממני צחוק?

<הראל שליסל: אני לא עושה צחוק.

<הראל שליסל: הכסף ניתן לקבלן למקדמה.

<הראל שליסל: נבחר קבלן לביצוע התשתיות, ולפי החוזה, הוא צריך לקבל מקדמה.

מיקי רוזנטל: כשאתה חותם על חוזה עם קבלן לבצע חשמול של המערכת, אתה לא אומר לו, אני רוצה את זה עד גמר העבודה בשנה זאת וזאת?

<הראל שליסל: יש תאריך יעד.

מיקי רוזנטל: אז זה מה שאני שואל – מה תאריך היעד?

מיקי רוזנטל: אני לא יודע שיש תאריכי יעד ולכן אני שואל.

<ראובן קלטון: עקרונית אנחנו מדברים על השלמת פרויקט החשמול ב-2021-2020.

<ראובן קלטון: אם צריך פירוט לגבי חיפה ובאר-שבע אני רושם לפני ואני אחזיר תשובה.

משה גפני: לגבי ירושלים התפרסם עכשיו שזה מתעכב בחצי שנה.

משה גפני: יש שם בעיות.

<ראובן קלטון: יש שם כמה אתגרים, והמשרד ורכבת ישראל עמלים על זה.

משה גפני: רגע, רגע - -

<ראובן קלטון: להגיד לך - -

משה גפני: אתה צריך להגיד לי.

משה גפני: אתה מבקש כסף, ואני רוצה לדעת.

<ראובן קלטון: לא ביקשנו כסף - -

משה גפני: לחשמול.

משה גפני: אתם לא מבקשים?

<ראובן קלטון: הקדמה במסגרת החוזה.

משה גפני: החשמול, אמרת בצדק, הוא ברכבת מתל-אביב לירושלים, מחיפה לתל-אביב ולבאר-שבע.

משה גפני: אני שואל על תאריך היעד לפני שאנחנו מדברים על באר-שבע וחיפה.

משה גפני: לגבי ירושלים – האם יש עיכוב של חצי שנה כרגע?

<ראובן קלטון: כרגע אני לא מכיר עיכוב של חצי שנה.

משה גפני: מה התאריך שבו הרכבת תפעל?

<ראובן קלטון: 31 במרס 2018.

משה גפני: אין עיכוב?

משה גפני: אמרו שיש בעיות.

<ראובן קלטון: אני מבחין בין בעיות לבין עיכוב.

משה גפני: הבעיות שיוצרות עיכוב.

<ראובן קלטון: לא כל בעיה יוצרת עיכוב.

משה גפני: אני שואל.

מיקי רוזנטל: יש בעיה במנהרות שלא אמורות לייצר עיכוב.

משה גפני: אני הבנתי שהן כן יוצרות עיכוב.

מיקי לוי: מנהרות מילוט, איזו שאלה.

מיקי לוי: זה יוצר עיכוב.

<ראובן קלטון: יש שלביות בביצוע שיכול להיות שיש עיכוב או בעיה בשלב מסוים שאפשר לפתור במקביל, והוא לא כופה עיכוב בסך הפרויקט.

<ראובן קלטון: יש תהליכים שקורים במקביל - -

משה גפני: רבותי, אנחנו ועדה, לא הערכות.

משה גפני: האם אתה יכול לתת תשובה מוסמכת האם זה מתעכב או לא מתעכב?

משה גפני: האם הבעיות האלה יצרו עיכוב או לא?

משה גפני: התפרסם, ואני יודע מעוד מקורות שיצרו עיכוב.

משה גפני: האם זה נכון או לא נכון?

משה גפני: תן תשובה.

<ראובן קלטון: היום משרד התחבורה ורכבת ישראל סבורים שהקו ייפתח במרס 2018.

משה גפני: ללא עיכובים.

משה גפני: הבעיות שהתגלו ברכבת – במנהרות המילוט – לא יוצרות עיכוב.

<ראובן קלטון: לא בלוח הזמנים הכולל.

<ראובן קלטון: נקודתית הן דורשות טיפול, אבל הן לא יוצרות עיכוב.

משה גפני: בוודאי.

<ראובן קלטון: נכון להיום אפשר להיערך באופן שהקו ייפתח ב-2018 במועד המתוכנן.

משה גפני: מה המועד של חשמול חיפה-תל-אביב.

<ראובן קלטון: תכף אני אחזור לוועדה עם תשובה לגבי המועדים האלה.

משה גפני: ולגבי ירושלים – תשובה מוסמכת.

<ראובן קלטון: אני אתן לך.

משה גפני: טוב.

משה גפני: הלאה.

<ראובן קלטון: בעניין רכבות כבדות – כבר פירטתי את התוספת לזה; הסעת המונים – 361 מיליון שקלים.

<ראובן קלטון: חלק הארי שם הוא כ-320 במסגרת עבודות הקו האדום בתל-אביב.

<ראובן קלטון: הייתה שם התקדמות הן בעבודות של החברה הסינית שמספקת את הקרונות – עמידה באבני דרך בצורה טובה משצפינו; גם העבודות באזור תל-אביב במקביל לקו האדום התקדמו גם בקצב טוב משצפינו.

<ראובן קלטון: לכן הצורך במזומן הוא גדול יותר; נוסף לכך כ-31 מיליון שקלים שנועדו לטובת תשתיות תחבורה ציבורית ותקנת מיעוטים לאור התקדמות של פרויקטים שהם מעבר.

<הראל שליסל: אלה פרויקטים שעושים הרבה פעמים ביישובי מיעוטים.

<הראל שליסל: שם אין אפילו תשתית להעביר תחבורה ציבורית.

<הראל שליסל: בהחלטה 922 הממשלה החליטה להגדיל באופן ניכר את תקציבי התמיכות בתחבורה הציבורית.

משה גפני: כמה יישובים כאלה יש?

<הראל שליסל: הרבה מאוד יישובים כאלה.

משה גפני: מה זה הרבה מאוד?

<הראל שליסל: זה המון.

<הראל שליסל: זה לא שניים-שלושה, זה כמה עשרות.

משה גפני: זה רק יישובים של המיעוטים?

<הראל שליסל: ספציפית מה שהוא פירט, סכום של 30 מיליון, זה לתקציבים כדי לאפשר לאוטובוסים לעבור ביישובי מיעוטים.

<הראל שליסל: למשל, בחלק מהיישובים צריך ליישר את הכיכר או להכין את העיגול לאוטובוס - -

משה גפני: אני שואל אם זה רק יישובים לא יהודיים?

<הראל שליסל: כן.

משה גפני: אין יישובים יהודיים שנמצאים בקטגוריה הזאת?

<הראל שליסל: בנפרד יש גם תקצוב של תחבורה ציבורית לתשתיות ליישובים יהודיים.

משה גפני: אני הבנתי.

משה גפני: אני הייתי פעם במשרד התחבורה.

משה גפני: הפסקתי, אז עכשיו צריך להסביר לי כל דבר.

משה גפני: מה שהסברתם עד עכשיו שזה כסף שמיועד לאוטובוס להיכנס ליישוב או לשכונה.

<הראל שליסל: נכון.

משה גפני: בסדר, הבנתי.

משה גפני: זה ליישובים לא יהודיים כי האוטובוס לא יכול להיכנס לעיר או לשכונה.

משה גפני: זה מצוין.

משה גפני: אני שואל, האם אין יישובים יהודיים שנמצאים בקטגוריה הזאת שאוטובוס לא יכול להיכנס?

משה גפני: האם יש דבר כזה?

<ראובן קלטון: ספציפית התקנה הזאת מדברת על תקציב ייעודי למיעוטים.

<ראובן קלטון: במקביל יש גם תקציבים שכל עירייה יכולה לפנות ולפרט את הצרכים התחבורתיים כמו למשל - -

משה גפני: אני אחזור שוב על השאלה.

מיקי רוזנטל: אולי אני אשאל שאלה אחרת.

מיקי רוזנטל: גם לי יש שאלה.

משה גפני: אני יודע שיש פרויקטים של משרד התחבורה ביישובים יהודיים.

משה גפני: אני יודע, אנחנו מאשרים פה תמיד הרבה כסף.

משה גפני: אגב, אני חושב שזה המשרד שמקבל מוועדת הכספים הכי הרבה כסף בהעברות יותר מכל אחד אחר.

משה גפני: זה ראוי למחקר.

משה גפני: זה לא דבר מובן מאליו.

משה גפני: אני שואל – האם יש בארץ יישובים יהודיים שאוטובוס לא יכול להיכנס אליהם כי אין שם תשתית?

<רן שדמי: אני ממשרד התחבורה.

<רן שדמי: יש מקומות גם ביישובים יהודיים שכונות או רחוב חדש שהאוטובוס לא יכול להיכנס אליהם, וגם הנושא הזה מטופל במסגרת תקציבים אחרים שיש בפיתוח תשתיות.

משה גפני: אני לא מדבר על שכונה חדשה.

משה גפני: שכונה חדשה זה מובן, וזה גם זמני.

משה גפני: הרי לא מאשרים שכונה חדשה בלי תכניות של כבישים מסודרים ושהאוטובוסים יכולים להיכנס.

משה גפני: לא על זה אני מדבר.

משה גפני: אני שואל האם עדיין יש יישובים יהודיים ממלחמת השחרור שיש שם מקום שבו לא היה פיתוח כמו ביישובים הערביים, שאליהם האוטובוס לא יכול להיכנס?

משה גפני: חייבים לסדר את זה.

משה גפני: האם יש דבר כזה?

<רן שדמי: אני לא מכיר ברמה של יישוב - -

משה גפני: שכונה.

משה גפני: לא חדשה.

<רן שדמי: אני לא מכיר ברמה הזאת.

משה גפני: אין דבר כזה.

<רן שדמי: לא שאני יודע.

משה גפני: אתה לא יודע אז אין.

משה גפני: משרד התחבורה צריך לדעת.

<רן שדמי: אני כן יודע על פיתוח שכונות חדשות ורחובות חדשים שזה מטופל נקודתית.

משה גפני: מתי אתם מביאים העברות מהסוג הזה של יישובים יהודיים שבהם אתם עושים פיתוח?

<רן שדמי: אני לא יודע שיש עכשיו איזשהו צורך.

משה גפני: אין פנייה לאגף התקציבים של משרד התחבורה?

<רן שדמי: בדרך כלל הדברים האלה ידועים מראש, וזה נעשה במסגרת - -

<הראל שליסל: לפיתוח של תשתיות תחבורה ציבורית ליישובים יהודיים מאז ומעולם היו תקציבים גבוהים.

<הראל שליסל: בתקצוב של תשתיות ביישובי מיעוטים חל גידול בשנים האחרונות.

<הראל שליסל: היה ביצוע הרבה יותר גבוה ולקח הרבה זמן עד שהחברות הקטנות הצליחו לבצע את הפרויקטים.

<הראל שליסל: לכן יש פה גם בקשה לשינוי לעומת מה שתוקצב בבסיס התקציב.

<הראל שליסל: הפיתוח של תשתיות התחבורה הציבורית ביישובים יהודיים זה משהו שנכלל בתקציב בשלבי הבנייה.

<הראל שליסל: זה סדרי גודל די דומים.

<הראל שליסל: אלה סלים שהם בהיקפים דומים.

<הראל שליסל: פה היה גידול שלא צפינו בקצב הביצוע.

מיקי רוזנטל: יש לי שאלה בקשר לסעיף 79009 בנוגע לקו האדום של הרכבת הקלה.

מיקי רוזנטל: מבקשים פה מעל מיליארד שקלים לתחזוקה של המערכת והקרונות.

מיקי רוזנטל: איזה קרונות?

מיקי רוזנטל: איזו תחזוקה?

<הראל שליסל: מכרז ההפעלה והתחזוקה?

מיקי רוזנטל: כן.

<הראל שליסל: זאת פנייה שנדונה בשבוע שעבר.

מיקי רוזנטל: הייתה פנייה כזאת?

מיקי רוזנטל: הייתה פנייה על הרכבת הקלה?

מיקי רוזנטל: על הקו האדום?

<הראל שליסל: כן.

<הראל שליסל: אישרנו אותה בשבוע שעבר.

מיקי רוזנטל: יש שם תחזוקה של קרונות בכ-400 מיליון שקל.

מיקי רוזנטל: אין קרונות.

מיקי רוזנטל: מה יש לתחזק?

<הראל שליסל: זה עוד לא מזומן, זה בהרשאה.

<הראל שליסל: כשאתה חותם על חוזה אתה חייב לתת את ההרשאה מראש.

<הראל שליסל: עוד לא יצא שום מזומן.

מיקי רוזנטל: הקוד הזה "הרשאה להתחייב".

מיקי רוזנטל: אין רכבת, אין קו, אין קרונות, אבל יש הרשאה.

מיקי לוי: כי יש הזמנה.

מיקי רוזנטל: יש הזמנה.

מיקי רוזנטל: נו, אז מה?

מיקי רוזנטל: אתה מתחזק את ההזמנה?

<הראל שליסל: שאלת על הקבלנים במסילות נתיבי ישראל.

<הראל שליסל: במבנה התחתון כולם היו קבלנים ישראלים חוץ מאשר במנהרת גילון שהייתה עם שותפות סינית.

משה גפני: לא הבנתי.

<הראל שליסל: הייתה מנהרה אחת.

<הראל שליסל: במבנה התחתון ברובו ככולו היו בעיקר קבלנים ישראלים, ובמבנה העליון הייתה גם שותפות בין קבלנים ישראלים לגרמנים.

משה גפני: איפה החברה הספרדית עובדת?

<ראובן קלטון: חברה "סאמי", החברה הספרדית, שאני מניח שאליה אתה מתכוון, זכתה במכרז של תשתיות חשמול.

מיקי רוזנטל: שיהיה בהצלחה.

משה גפני: מתי יצאו המכרזים האלה?

<ראובן קלטון: איזה?

משה גפני: של החשמול ושל כל מה שדיברנו עד עכשיו עם הרשאה להתחייב.

משה גפני: מתי היו המכרזים?

<ראובן קלטון: איזה מהם?

משה גפני: כולם.

משה גפני: מתי היו?

<ראובן קלטון: החשמול היה בסוף 2015.

משה גפני: השתתפו במכרז הזה גם חברות ישראליות?

<ראובן קלטון: לא הייתה חברה ישראלית בפועל.

<ראובן קלטון: בדרך כלל שותפות של נציג ישראלי.

משה גפני: והעובדים שם הם עובדים של החברה הספרדית?

<ראובן קלטון: יש להם כמה התקשרויות עם חברות בארץ.

משה גפני: לא הבנתי.

משה גפני: מי עובד שם?

משה גפני: הספרדים או הישראלים?

<ראובן קלטון: גם וגם.

<ראובן קלטון: תחומים שההתמקצעות היא ייחודית שהם צריכים להביא את האנשים מספרד אז לוקחים את הספרדים, וכשיש יתרון לישראלים מתקשרים מול חברה ישראלית.

<הראל שליסל: למשל, קבלני עפר הם ישראלים.

משה גפני: כמה העברות עוד אמורות להגיע ב-2016?

<הראל שליסל: עומדות להיות העברות משמעותיות יחסית.

משה גפני: לְמה?

<הראל שליסל: מזומן לביצוע פרויקטים קיימים.

<הראל שליסל: השנה ב-2016 ביצוע המזומן הוא הרבה יותר גבוה ממה שחשבו ערב בניית התקציב.

<הראל שליסל: הסיבה לזה היא שבפרויקטים של תחבורה ציבורית בשנים האחרונות, כמו למשל ב-2014, הביצוע היה 45% מהתקציב המקורי.

משה גפני: כשאתה אומר תחבורה ציבורית, למה אתה מתכוון?

משה גפני: תחבורה ציבורית זה גם רכבת וגם רכבת קלה וגם נסיעה בין-עירונית וגם נסיעה עירונית.

משה גפני: למה אתה מתכוון?

<הראל שליסל: אני אסביר.

<הראל שליסל: תקציב הפיתוח של משרד התחבורה מתחלק לתכנית של רכבות כבדות – מסילות של רכבת ישראל ונתיבי ישראל כמו העמק ועכו-כרמיאל שדיברנו עליהם – ולתכנית שמתקצבת מערכות הסעת המונים.

<הראל שליסל: לזה קראתי פיתוח תחבורה ציבורית.

<הראל שליסל: זה בעיקר רכבות קלות, תשתיות ופרויקטים יותר קטנים.

<הראל שליסל: ספציפית בתכנית של תחבורה ציבורית והסעת המונים הביצוע יחסית לתקציב המקורי היה פחות מ-50%.

<הראל שליסל: הפרויקטים האלה נטו להתעכב בשנים האחרונות.

<הראל שליסל: כל פעם חשבו שהפרויקט יוצא ובסוף הוא התעכב, ויצא שתקצבו את הנושא הזה ביתר, והיה תת ביצוע ניכר.

<הראל שליסל: גם ב-2015 ביקשו העברה משמעותית וגם ב-2016 כנראה נבקש עוד העברות כי הפרויקטים סוף-סוף מתחילים להתקדם, והמזומן יוצא.

<הראל שליסל: בעיני, זאת בשורה טובה.

משה גפני: אנחנו העברנו כסף כבר לפני כמה שנים בוועדה.

משה גפני: למה זה התעכב?

<הראל שליסל: אני לא יודע.

משה גפני: כן, לרכבת ירושלים.

משה גפני: כמה זמן אתה עוסק בזה?

<הראל שליסל: שבעה חודשים.

מיקי רוזנטל: יש היסטוריה שלמה של כישלונות ברכבת ירושלים – משיפוץ הקו התורכי שהיה שטות, דרך זה שלא קנו את הקרונות המתאימים אז.

מיקי רוזנטל: אתה זוכר?

משה גפני: בטח.

מיקי רוזנטל: עשו הרבה מאוד שטויות ובזבזו בערך 900 מיליון שקל.

מיקי רוזנטל: ואז הנסיעה מתל-אביב לירושלים הוארכה משעה ו-40 לשעתיים אחרי שיפוץ הקו.

משה גפני: אה, של הרכבת.

משה גפני: אבל אני מדבר כבר - - -

מיקי רוזנטל: אני אומר שההיסטוריה מלאה בדברים נוראים.

מיקי לוי: אבל לא צריך היסטוריה.

מיקי לוי: עכשיו התמוטטו דרכי המילוט.

מיקי לוי: אתה יודע מה זה?

מיקי רוזנטל: כן.

מיקי רוזנטל: בחלק מהמנהרות יש סדקים.

משה גפני: הם צריכים לתת לנו תשובה על זה.

משה גפני: זה סיפור כי אם אכן יתברר שזה מעכב - -

<ראובן קלטון: העניין של מנהרות הקשר נדון בוועדת כלכלה לפני כחודש וחצי.

משה גפני: מה הוחלט שם?

<ראובן קלטון: ככל הידוע כרגע, הערכת העלות היא כ-14 מיליון לתיקון.

<ראובן קלטון: לוח הזמנים נעשה במקביל להתקדמות.

<ראובן קלטון: מנהרות הקשר הן בין המנהרות הראשיות, אז ההתנגשות בעבודה היא לא מהותית.

משה גפני: היא לא תעכב את פתיחת הקו לירושלים?

<ראובן קלטון: היא לא תעכב.

מיקי רוזנטל: יש כבר עמודי חשמל שעומדים?

מיקי רוזנטל: שום דבר לא עומד, ואתם מעריכים שבכל זאת ב-2018 הרכבת הזאת תיסע על חשמל כשאין אפילו עמוד אחד שעומד?

מיקי רוזנטל: אתה יודע כמה עומדים צריך בין תל-אביב לירושלים?

<ראובן קלטון: אני לא יודע את המספר.

מיקי לוי: עזוב אותו, הוא איש תקציבים.

מיקי לוי: מה אתה רוצה ממנו?

מיקי לוי: אתה רוצה, תביא את מנכ"ל משרד התחבורה לפה.

מיקי רוזנטל: זה פרויקט רציני מאוד.

מיקי רוזנטל: אין הרבה דברים שהוקדמו בלוח הזמנים.

מיקי רוזנטל: רוב הדברים התאחרו.

<ראובן קלטון: מסילת העמק תיפתח, כנראה, יותר מוקדם.

משה גפני: דיברנו על הרכבת לירושלים.

משה גפני: רכבת העמק זה פרויקט הרבה יותר פשוט.

משה גפני: אין שם כל התהליכים לא של החשמול ולא שאנחנו צריכים לעשות מנהרות וגשרים כמו ברכבת ירושלים שזה מסובך מאוד.

משה גפני: זה נכון.

משה גפני: לא היה אף פעם בארץ פרויקט כזה, והוא נמשך הרבה זמן, ויש בו הרבה תקלות.

משה גפני: אנחנו לא יודעים האם התקלות – כפי שאתה אומר – לא יעכבו את הביצוע, או שבסוף הן כן יעכבו.

משה גפני: זה סיפור לא פשוט.

משה גפני: אתם רוצים להצביע?

מיקי רוזנטל: אתה לא נראה לי נלהב.

משה גפני: ודאי שלא.

<הראל שליסל: צריך להבין שאנחנו במאה אחוז ביצוע.

<הראל שליסל: כלומר הפרויקטים נעצרו.

משה גפני: מה נעצר?

<הראל שליסל: נעצרה גם העברה של תשלומים לקרונות - -

משה גפני: קרונות אישרנו בשבוע שעבר.

<הראל שליסל: אישרנו את התחזוקה.

משה גפני: אוקיי.

<הראל שליסל: גם נעצרים פרויקטים של נתיבי אילון.

משה גפני: מה זה נתיבי אילון?

<הראל שליסל: זרוע ביצוע של הממשלה שמבצעת פרויקטים בתל-אביב כמו "מהיר לעיר" של נתיבים מהירים.

<הראל שליסל: יש המון פרויקטים.

<הראל שליסל: בעצם כל תקציב הפיתוח של משרד התחבורה הגיע למאה אחוז ביצוע.

<הראל שליסל: אם הפנייה לא מאושרת אנחנו ממשיכים להיות בקיפאון.

<הראל שליסל: אנחנו כבר בקיפאון.

<הראל שליסל: החשב כבר עצר.

<הראל שליסל: צריך להבין את המשמעות של זה.

משה גפני: צריך לשלם לספקים?

משה גפני: מה צריך לעשות?

<הראל שליסל: צריך תשלום לקבלנים.

<הראל שליסל: קבלנים לא ישלמו משכורות לחגים.

<הראל שליסל: לא משלמים לקבלנים כי נגמר הכסף.

משה גפני: אומרים לי בטלפון שלא משלמים לעובדים של הקבלנים.

מיקי רוזנטל: זה מנוף.

<הראל שליסל: זה לא מנוף.

<הראל שליסל: אנחנו במאה אחוז ביצוע.

<הראל שליסל: אין מאיפה.

משה גפני: זאת אומרת הקבלנים לא ישלמו לעובדים שלהם לחגים?

משה גפני: אתה אחראי למה שאתה אומר?

משה גפני: זאת אמירה מאוד קשה.

<הראל שליסל: זה מה שהבנתי ממשרד התחבורה.

<ראובן קלטון: החשבונות שבדרך עולים על יתרת התקציב.

<ראובן קלטון: כלומר יש חשבונות שכבר הוגשו לחשבות.

משה גפני: יש קבלנים שאתם צריכים לשלם להם לפי ההסכם ועם זה הם חיים, והם לא מקבלים את הכסף בגלל שהוועדה לא מאשרת?

<ראובן קלטון: הם העבירו חשבונות ביצוע כמעט לפני חודשיים.

משה גפני: זה כמו שעכשיו היא לא רוצה להעביר דברי הסבר.

משה גפני: אין לנו שיתוף פעולה עם אגף התקציבים.

<ראובן קלטון: החשבונות שהעבירו לחשב אצלנו הם כ-166 מיליון שקלים, והיתרה היא 5 מיליון שקלים.

<הראל שליסל: זה כבר מעל 100%.

<ראובן קלטון: זה 100% ועוד 161 טרם.

<ראובן קלטון: יש חשבונות שנעצרו בשלב מוקדם יותר.

משה גפני: כמה זמן היה לכם דיון עם אגף התקציבים על הכסף הזה?

משה גפני: הנושא של הפנייה הקודמת שלכם היא מינואר.

משה גפני: על זה ממתי היה למשרד התחבורה דיון עם אגף התקציבים?

<ראובן קלטון: כמה חודשים.

משה גפני: עובדתית זה נכון שקבלנים לא ישלמו לעובדים שלהם.

משה גפני: אבל המציאות היא שהדיונים עם אגף התקציבים ארכו חודשים.

משה גפני: מס' פנייה לוועדה 74 – מי בעד אישור הפנייה?

משה גפני: מי נגד?

משה גפני: מי נמנע?

משה גפני: בעד הפנייה – רוב

משה גפני: נמנעים – 1

משה גפני: הפנייה אושרה.

משה גפני: אני נמנעתי.

<ראובן קלטון: ברשותכם, לגבי השאלה שלכם על החשמול: חיפה – באמצע 2021-2020 - -

משה גפני: זאת אומרת בערך בעוד חמש שנים.

מיקי רוזנטל: בשנת התקציב 21-20.

משה גפני: אוקיי.

משה גפני: הלאה.

<ראובן קלטון: בחיפה – 2021 ובבאר-שבע – אמצע 2020.

משה גפני: באר שבע לפני חיפה?

<ראובן קלטון: כן.

משה גפני: זאת אומרת עוד ארבע שנים באר-שבע ובעוד חמש שנים חיפה.

<ראובן קלטון: כן.

משה גפני: מה החשמול יעשה?

משה גפני: הרכבת תיסע מהר יותר?

מיקי רוזנטל: קודם כול היא תזהם פחות.

משה גפני: זה ברור.

מיקי רוזנטל: היא תיסע הרבה יותר מהר.

<ראובן קלטון: מאפשר מהירות, הפחתה בזיהום רעש - -

מיקי לוי: מכיוון שיפעילו את הטורבינות של החשמל במדינה על-ידי גז אוטומטית ההפעלה של הרכבת על-ידי חשמל תוזיל גם את העלויות, ואנחנו נצפה שהם יורידו את המחירים.

מיקי רוזנטל: הבעיה היחידה היא שכל המדינה הזאת תעמוד על צינור אחד מהים.

מיקי רוזנטל: אם חלילה תהיה בו תקלה לא תהיה פה רכבת, לא חשמל ולא כלום.

מיקי רוזנטל: המדינה הזאת תושבת.

מיקי רוזנטל: זה מטורף.

מיקי רוזנטל: אנחנו עושים פה מעשה חסר אחריות.

משה גפני: נכון.

משה גפני: מספר פנייה לוועדה: 90, 96 עד 97.

<אורי דביר: זאת פנייה שנועדה לתקצב את התקציב הרגיל של המשרד לביטחון פנים בעבור הגופים השונים במשרד.

<אורי דביר: אני אעבור על הגופים ועל מספר הפרויקטים שיש בכל גוף, ואם יש שאלות נוספות אז הנציגים מהמשרד ומהגופים יפרטו יותר.

<אורי דביר: יש פה תקצוב של החלטת ממשלה 959 עבור הרחבת פרויקט של עיר ללא אלימות ביישובים הדרוזים והצ'רקסים.

<אורי דביר: יש פה תקצוב עבור ההשתתפות מול משרד הביטחון באבטחה בהיכל הנצחה בהר הרצל; בנושא כב"א – רשות הכבאות וההצלה – יש פה תקציב עבור התר"ש של הכבאות ועוד תקציב בגובה 23 מיליון שקל עבור העברה של תחום חומרים מסוכנים מהמשרד להגנת הסביבה למשרד לביטחון הפנים.

<אורי דביר: עבור שירות בתי הסוהר יש פה כמה נושאים: הנושא הראשון זה תקצוב עבור פעילויות שיקום וחינוך לשירות בתי הסוהר בגין תיקון 42; תקצוב בגין החלטת ממשלה 1253 בגין הפחתת חיילי חובה בשירות בתי הסוהר; תקצוב בגין תחזוקה, קייטרינג, דמי כסף למתקן חולות; והגוף האחרון הוא המשטרה שלה יש כמה נושאים שהעיקריים בהם הוא התקצוב עבור התכנית של המגזר הערבי וחיזוק הביטחון בירושלים; חיזוק אגף תנועה במשטרת ישראל; והרחבת פרויקט שיטור רגלי של משטרת ישראל.

<אורי דביר: אלה הנושאים.

<אורי דביר: אם יש שאלות נוספות נשמח לענות.

מיקי רוזנטל: אדוני היושב-ראש, אתה יכול להצביע על הסעיף הזה.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד הפניות – רוב

משה גפני: נמנעים – אין

משה גפני: הפניות אושרו.

משה גפני: מס' פנייה 98 עד 101.

<אורי דביר: מדובר בפנייה שנייה לתקציב המשרד לביטחון הפנים.

<אורי דביר: פה מדובר על תקציב הפיתוח של המשרד לביטחון הפנים.

<אורי דביר: אני אעבור על הגופים שיש להם תקצוב בסעיף הזה: לשירות בתי הסוהר יש תקצוב עבור פעילויות הפיתוח עבור תיקון 42 שנועד לטובת שיקום וחינוך אסירים בבתי הסוהר; ועבור דחייה של פרויקטים שונים בשירות בתי הסוהר משנת 2015- -

מיקי רוזנטל: בעניין הזה אפשר לבקש פירוט מאיש שב"ס?

<מנשה רמרזקר: זאת תכנית במסגרת תיקון לחוק שירות בתי הסוהר שבמסגרתו אנחנו בונים מרכזי חינוך, פעילות פנאי וחינוך לאסירים וכן מרכזי שיקום לאסירים בשירות בתי הסוהר.

<מנשה רמרזקר: זה אומר שכל אסיר מעל חצי שנה יוכל לקבל שירותי פנאי – ספרייה, פעילות ספורט, חוגים, חינוך והשכלה – וגם פרויקטים של שיקום.

מיקי רוזנטל: אבל גם עד עכשיו היה שיקום.

<מנשה רמרזקר: נכון.

<מנשה רמרזקר: לפני כן זה היה וולונטרי בתוך שב"ס.

<מנשה רמרזקר: היום החוק מחייב אותנו לתת לכלל האסירים.

<מנשה רמרזקר: לכן אני חייב להרחיב את המערך מאוד הן בכוח אדם, הן במבנים, הן בציוד.

מיקי רוזנטל: המשמעות היא שכל אסיר מעל חצי שנה, בלי קשר להתנהגותו, חייב תכנית שיקום?

<מנשה רמרזקר: יקבל אחד מהטיפולים האלה או במסגרת של שיקום או אם הוא לא מתאים ולא יכול להגיע למרכז החינוך, הוא יקבל פנאי; אם הוא יגיע למרכז החינוך הוא יקבל השכלה וכדומה.

מיקי רוזנטל: הבנתי.

מיקי רוזנטל: בעניין ההשכלה אתם מתקשרים עם גופים חיצוניים?

<מנשה רמרזקר: כן.

<מנשה רמרזקר: אם מורים.

<מנשה רמרזקר: אסיר מקבל 12-8 שנות לימוד.

מיקי רוזנטל: כבר הוצאתם מכרז?

<מנשה רמרזקר: כן.

<מנשה רמרזקר: בפעילות השוטפת זה קיים.

<מנשה רמרזקר: היום מחייבים אותנו להרחיב את המערך.

מיקי רוזנטל: תבורכו.

מיקי רוזנטל: זה חשוב.

<אורי דביר: אני חוזר – הנושא הראשון הוא תקצוב עבור שיקום וחינוך אסירים בשירות בתי הסוהר בגין תיקון 42; הנושא השני הוא תקצוב עבור פרויקטים שנדחו בשנת 2015 לשנת 2016 בנושאים כגון הקמת מרכז הדרכה לשב"ס, בינוי של מקומות כליאה במתקן עופר.

<אורי דביר: הגוף השני שמקבל תקציב פיתוח הוא משטרת ישראל.

מיקי רוזנטל: יש בינוי נוסף?

מיקי רוזנטל: ראיתי במתקן עופר כל מיני אלתורים בחוץ.

מיקי רוזנטל: זה במקום זה?

מיקי רוזנטל: יש עוד צורך במקומות לאסירים במתקן?

<מנשה רמרזקר: אושר לנו, ואנחנו כבר בנינו 480 מקומות נוספים שהם מבני קבע ב"עופר".

מיקי רוזנטל: כי עכשיו זה בפחונים.

<מנשה רמרזקר: היו בעבר אוהלים ומתקן שקיבלנו מצה"ל, ומעת לעת לפי תכנית אנחנו מחליפים את המבנים האלה למבנים קשיחים מתאימים וראויים.

<אורי דביר: בנוסף יש פה תקצוב לפרויקטים במשטרת ישראל כמו במגזר הערבי ובירושלים; העברת טייסת כיבוי ממשרד הביטחון למשרד לביטחון פנים ותקצוב למשטרת ישראל עבור פרויקט הרכבת הקלה בתל-אביב.

מיקי לוי: זאת אומרת שהטייסת לא תשכון יותר בחיל האוויר?

<אורי דביר: כן.

<אורי דביר: היא עוברת ממשרד הביטחון למשטרת ישראל.

מיקי לוי: המשטרה תגייס כמו שמגייסים למסוקים?

<קריאה: לא, זה מיקור חוץ.

מיקי לוי: אז זה יישאר בריסוס או בחיל האוויר?

מיקי לוי: המשרד ישלם לחיל האוויר?

<אורי דביר: לא.

<אורי דביר: הכסף מועבר לבסיס.

<אורי דביר: כל הפעילות של הטייסת מועברת תחת האחריות של המשרד לביטחון הפנים.

מיקי לוי: אני הבנתי.

מיקי לוי: כמו שמטיסים את טייסת המסוקים.

מיקי לוי: באותה מתכונת.

מיקי לוי: עד היום מי שמתחזק את זה זה חיל האוויר.

<אורי דביר: כן.

מיקי לוי: מעבירים הכול?

<אורי דביר: כן.

<קריאה: האחריות תהיה ביחידה האווירית של המשטרה.

<קריאה: האחריות הכוללת, לרבות חוזים - - - תהיה במשרד לביטחון הפנים.

<קריאה: זוכי המכרז הם "כימיר" ו"אלביט"; וכל הטייסים והמטוסים הם אזרחיים.

מיקי רוזנטל: חבל, זה הרבה כסף.

מיקי לוי: אין ברירה.

<קריאה: האחריות לכיבוי של כב"א, והפעלת הטייסת - -

משה גפני: תסבירו לי.

מיקי רוזנטל: הטייסת של כיבוי אש הייתה בחיל האוויר.

מיקי רוזנטל: חיל האוויר הפעיל אותה, ומשרד הביטחון קיבל עבור זה כסף ממשרד האוצר; עכשיו חיל האוויר לא רוצה.

מיקי רוזנטל: פנו לחברה חיצונית, ועושים מיקור חוץ לעניין הזה.

מיקי רוזנטל: זה יעלה למדינה הרבה יותר כסף.

<קריאה: גם בחיל האוויר זה היה במיקור חוץ.

<קריאה: פשוט האחריות על הטייסת עוברת עכשיו.

מיקי רוזנטל: נכון.

מיקי רוזנטל: אבל בחיל האוויר זה עלה פחות ממש שזה יעלה עכשיו.

מיקי לוי: לא יהיה לך כיבוי שריפות.

משה גפני: כמה פחות?

מיקי רוזנטל: לא יודע כמה פחות, אבל זה יעלה הרבה פחות.

<אורי דביר: לא בטוח שזה יעלה פחות.

<אורי דביר: בסוף יש מכרז שייעשה לחברות האלה.

מיקי רוזנטל: תאמין לי שזה יעלה פחות.

<אורי דביר: יכול להיות.

<אורי דביר: זה תלוי בתוצאות המכרז.

מיקי רוזנטל: אני אומר לך מניסיון של הדברים האלה.

משה גפני: למה חיל האוויר לא רוצה?

<אורי דביר: זאת החלטת ממשלה שנקבעה בנושא הזה.

<קריאה: זה סיכום בין מנכ"ל משרד הביטחון - -

משה גפני: החלטת ממשלה זאת מילה שלא תופסת פה.

מיקי לוי: מנכ"ל משרד הביטחון אמר, אנחנו לא מעוניינים בתחזוקת הטייסת הזאת, זה לא המיין-ביזנס של חיל האוויר.

מיקי לוי: בהתחלה כשהטייסת הגיעה הפעלנו עם טייסי חיל האוויר.

מיקי לוי: המדינה שילמה לחיל האוויר תוספת תקציב; ויש סיכום בין שר הביטחון, ראש הממשלה והשר לביטחון הפנים שזה יוצא מהם.

מיקי לוי: אין מה לעשות.

משה גפני: מי בעד פניות מס' 98 עד 101?

משה גפני: מי בעד?

משה גפני: מי נמנע?

משה גפני: בעד הפניות – רוב

משה גפני: נמנעים – אין

משה גפני: הפניות אושרו.

משה גפני: תודה רבה, הישיבה נעולה.